Grace Brewster Murray Hopper (New York Stad, 9 Desember 1906 – Arlington, 1 Januarie 1992) was 'n Amerikaanse wiskundige, rekenaarpionier, wetenskaplike en offisier (admiraal) in die Amerikaanse Vloot. Hopper is een van die eerste persone wat die noodsaaklikheid van hoërvlak programmeertale besef het. Sy het die eerste vertaler geskryf en haar idees het grootliks die COBOL-taal beïnvloed. Hopper behaal haar baccalaureusgraad in wiskunde en natuurkunde aan die Vassar Kollege in 1928. Tydens haar studie word sy lid van die akademiese vereniging ΦΒΚ (Phi-Beta-Kappa) vanweë haar wetenskaplike talent. Sy studeer verder aan Yale Universiteit en behaal in 1930 haar meestersgraad in dieselfde twee vakke. In 1934 word sy die eerste vrou in die Verenigde State wat 'n doktorsgraad in die wiskunde behaal. Haar verhandeling het die titel New Types of Irreducibility Criteria. Vanaf 1931 gee Hopper ook klas in wiskunde aan Vassar en teen 1941 was sy daardie universiteit se hoofdosent. In 1943 tree sy tot die VSA vlootreserwe toe en word gestasioneer in die ondersoeklaboratorium vir rekenaartoepassings. Sy dien op die Mark I rekenaar se programmeringpersoneel onder leiding van Howard Aiken.


George Lopez (gebore 23 April 1961) is 'n Amerikaanse vervaardiger, akteur, en skrywer. Hy is bekend vir sy rolle in die rolprente The Adventures of Sharkboy and Lavagirl 3-D (2005), Valentine's Day (2010), en Rio (2011), en in die televisiereeks George Lopez (2002). 2002: Real Women Have Curves 2002: The Original Latin Kings of Comedy 2005: The Adventures of Sharkboy and Lavagirl 3-D 2007: Tortilla Heaven 2007: Balls of Fury 2007: Brown Is the New Green: George Lopez and the American Dream 2008: Beverly Hills Chihuahua 2008: Henry Poole Is Here 2010: Valentine's Day 2011: Rio 2012: The Latino List: Volume 2 2015: Spare Parts 2017: I Am Battle Comic 2018: Be the Ball 2018: River Runs Red 2018: Duke City 2018: Walking with Herb 2019: The Tax Collector 2001: Good Day Live 2002: George Lopez 2005: Sit Down Comedy with David Steinberg 2009: Lopez Tonight 2012: Mario Lopez: One on One 2014: Saint George 2014: Kevin Nealon's Laugh Lessons 2016: Lopez 2017: The Comedy Get Down 2018: Very Superstitious with George Lopez Little Funny 2003: The Mark Twain Prize: Lily Tomlin 2004: 2004 NFL Opening Kickoff 2005: The 7th Annual 'A Home for the Holidays' 2006: Stand Up or Sit Down Comedy Challenge 2007: The 9th Annual 'A Home for the Holidays' 2009: Mr. Troop Mom 2009: CNN Presents: Latino in America 2009: In Performance at the White House: Fiesta Latina 2010: The Battle for Late Night 2011: Prince!


Hemelvaart beteken in die Christendom veral die terugkeer van Jesus van Nasaret na sy Vader in die hemel. Die Lukas-evangelie en Handelinge van die Apostels vertel die verhaal van hoe Jesus ná die Opstanding verskeie kere aan sy apostels en volgelinge verskyn het. Ná veertig dae styg Hy op na die hemel en word sig van Hom deur 'n wolk belemmer, terwyl sy volgelinge toekyk. Die tien dae tussen Hemelvaartsdag en Pinkster word daardeur gekenmerk dat volgelinge van Jesus sonder sy steun verlore voel. Reeds uit die geskrifte van die Apostoliese Vaders blyk daar 'n geloof aan die hemelvaart te wees (Polycarpus van Smirna, Justinus die Martelaar en Irenaeus van Lyon). Die hemelvaart van Jesus word ook gemeld in die geloofsbelydenisse van Nicea en dié van Konstantinopel. Die viering van Jesus se hemelvaart is een van die hooffeeste van die Kerk en word Hemelvaartsdag genoem. Hemelvaartsdag val altyd op die veertigste dag gereken vanaf Eerste Paasdag, vandaar dat die datum elke jaar verskil. Hemelvaartsdag val wél elke jaar op 'n Donderdag. Hemelvaartsdag val tien dae vóór Pinkster. Pinksterbidure word in sommige Christelike kerke tradisioneel in Meimaand gehou en begin net ná Hemelvaartdag.


Maithili (मैथिली, মৈথিনী, Maithilī) is 'n Indo-Ariese taal wat deur sowat 34 miljoen mense in Oos-Indië en Nepal gepraat word. Maithili is een van die amptelike tale van Indië naas Engels en Hindi en van die Indiese deelstate Bihar en Jharkhand, asook van Nepal. Maithili word in Kaithi en Tirhuta geskryf, twee Brahmi-skrifte uit die Indiese skriffamilie. Maithili behoort tot die Bihari-tale, d.w.s. tale wat nou verwant is aan Hindi en soms as dialekte van dié taal beskou word. Die Bihari-tale vorm 'n dialekkontinuum wat 'n presiese afbakening van enkele tale moeilik maak. In teenstelling met die meeste ander Bihari-tale het Maithili in onlangse jare egter amptelike erkenning deur die Indiese regering verkry en is in 2003 met die Agtste Bylae in die Indiese grondwet ingeskryf. Sedert Maart 2018 is Maithili een van die Indiese deelstaat Jharkhand se ampstale. Aangesien alle inheemse moedertale van Nepal as nasionale tale erken word, dien Maithili as een van Nepal se baie nasionale tale. (en) "Ethnologue: Languages of the World, Seventeenth edition, Maithili". Ethnologue.


Willem-Alexander Claus George Ferdinand, Koning van die Nederlande, Prins van Oranje-Nassau, Jonkheer van Amsberg (gebore op 27 April 1967) is sedert 30 April 2013 die koning (staatshoof) van die Koninkryk van die Nederlande (bestaan uit Aruba, Curaçao, Nederland en Sint Maarten). Hy was sedert 1980 die troonopvolger van die Koninkryk van die Nederlande. Willem-Alexander is die oudste kind van Koningin Beatrix en Prins Klaus van Amsberg en is sedert sy vader se dood in 2002 die hoof van die Huis van Amsberg. Willem-Alexander het in die Koninklike Nederlandse Vloot gedien en in geskiedenis aan die Universiteit van Leiden gestudeer. Hy is in 2002 met Máxima Zorreguieta Cerruti getroud. Hulle het drie dogters: prinses Catharina-Amalia (gebore 2003), prinses Alexia (gebore 2005) en prinses Ariane (gebore 2007). Op 28 Januarie 2013 kondig sy moeder aan dat sy op 30 April 2013, op Koninginnedag, gaan abdikeer. Willem-Alexander het haar in die posisie as koning opgevolg. Nadat hy die troon bestyg het, het hy die eerste koning sedert die dood van sy groot-oupagrootjie, Willem III in 1890, geword.


Blake Ellender Lively (née Brown; 25 Augustus, 1987, Los Angeles, Kalifornië, Verenigde State) is 'n Amerikaanse aktrise. Lively is bekend as Serena van der Woodsen in die CW drama televisie reeks Gossip Girl (2007–2012). Sy het ook in 'n aantal films, insluitend The Sisterhood of the Traveling Pants (2005), The Town (2010), Green Lantern (2011), Savages (2012), The Age of Adaline (2015) en A Simple Favor (2018) gespeel. Sy is getroud met die akteur Ryan Reynolds sedert 2012, saam met wie sy drie kinders het. Blake Lively is gebore as Blake Ellender Brown op 25 Augustus 1987 in die Tarzana omgewing van Los Angeles, Kalifornië. Haar ma, Elaine (née McAlpin), gewerk as 'n talent verkenner ("talent scout"), en haar pa, Ernie Lively (né Ernest Wilson Brown, Jr.), was 'n akteur. Lively is vernoem na haar ouma se broer. Sy is van Engelse, Ierse en Duitse herkoms.


Hierdie artikel handel oor die stad New York. Vir die gelyknamige deelstaat, sien gerus New York (deelstaat), en vir ander gebruike New York (dubbelsinnig). New York of Nieu-York, amptelik City of New York, geleë in die deelstaat New York, is die stad met die grootste bevolking in die Verenigde State. Dit is ook die mees dig bevolkte van die groter stede in Noord-Amerika. Die stad is 'n sentrum vir internasionale handel, politiek, vermaaklikheid, en kultuur, en is een van die wêreld se groot globale stede (saam met Londen, Tokio en Parys). Die stad beskik oor 'n versameling van museums, kunsgalerye, teaters, mediaondernemings, internasionale organisasies en korporasies, en effektebeurse. Die stad is ook die tuiste van die Verenigde Nasies, tesame met al die internasionale takke wat daarmee geassosieer word. New York het 'n bevolking van 8,55 miljoen in 'n area van ongeveer 800 km². Dit is geleë in die hart van die New Yorkse Metropolitaanse Gebied, wat met 'n bevolking van ongeveer 22 miljoen een van die grootste stedelike konglomerasies ter wêreld vorm.


Diana Wynyard (16 Januarie 1906 – 13 Mei 1964) was 'n Engelse aktrise. Sy was bekend vir haar rolle in die rolprente Men Must Fight (1933), Cavalcade (1933), Reunion in Vienna (1933), en Gaslight (1940). 1933: Men Must Fight 1933: Cavalcade 1933: Reunion in Vienna 1934: Let's Try Again 1934: One More River 1934: Where Sinners Meet 1939: The Fugitive 1940: Gaslight 1941: A Voice in the Night 1941: The Remarkable Mr. Kipps 1941: The Prime Minister 1947: An Ideal Husband 1937: Othello 1955: Lady Charing Is Cross Diana Wynyard in die Internet-rolprentdatabasis


Die Tennesseerivier (Engels: Tennessee River) is 'n groot wes-vloeiende rivier in die Verenigde State. Die Tennesseerivier het 'n lengte van 1 049 km en is die langste sytak van die Ohiorivier. Die Tennesseerivier ontstaan deur die saamvloei van die French Broad en Holston-riviere in Knoxville, Tennessee. Aansluitend vloei die rivier in suidwestelike rigting deur Oos-Tennessee en Chattanooga, voordat dit Alabama bereik. Hier vloei die Tennesseerivier deur die noordelike deel van die deelstaat suid van Huntsville en kruis die grens van Mississippi en vloei weer na Tennessee. Later bereik die rivier Kentucky en mond naby Paducah in die Ohiorivier uit. Wikimedia Commons het meer media in die kategorie Tennesseerivier. (en) U.S. Geological Survey. Shooks Gap quadrangle, Tennessee. 1:24,000. 7.5 Minute Series. Washington D.C.: USGS, 1987. (en) U.S. Geological Survey. Paducah East quadrangle, Kentucky. 1:24,000. 7.5 Minute Series. Washington D.C.: USGS, 1982. (en) "Arthur Benke & Colbert Cushing, "Rivers of North America". Elsevier Academic Press, 2005 ISBN 0-12-088253-1 Hierdie artikel is ’n saadjie. Voel vry om Wikipedia te help deur dit uit te brei.


Landes is sedert 1790 'n département in Nieu-Akwitanië, Frankryk, met ongeveer 403,234 inwoners. Die hoofstad (prefektuur) is Mont-de-Marsan. Hierdie artikel is ’n saadjie. Voel vry om Wikipedia te help deur dit uit te brei.


Die grootsuikerbos (Protea gaguedi) is 'n struik wat hoort tot die bekende Protea genus en is endemies aan Suidelike Afrika. Die plant kom voor in Angola, Botswana, Demokratiese Republiek die Kongo, Eswatini, Ethiopië, Kenia, KwaZulu-Natal, Limpopo, Malawi, Mosambiek, Mpumalanga, Namibië, Rwanda, Soedan, Tanzanië, Uganda, Zambië en Zimbabwe. Die plant is regop, kwasterig en word 3 m hoog en blom van Augustus tot Februarie met die hoogtepunt in Desember tot Februarie. Vuur vernietig die plant maar die sade oorleef. Die saad word geberg in 'n doppie en deur die wind versprei. Die plant is eenslagtig. Bestuiwing vind plaas deur die werking van voëls en kewers. Die plant groei meestal op droë, rotsagtige hellings op hoogtes van 600 - 2 500 m. In Engels staan dit as die African Sugarbush bekend. Die boom se nasionale nommer is 89. Alfabetiese lys van Suid-Afrikaanse bome Lys van proteaspesies http://redlist.sanbi.org/species.php?species=799-44 http://biodiversityexplorer.info/plants/proteaceae/protea_gaguedi.htm https://www.proteaatlas.org.za/sugar12.htm http://plantsoftheworldonline.org/taxon/urn:lsid:ipni.org:names:705812-1 https://www.treetags.co.za/national-list-of-indigenous-trees/ Wikimedia Commons het meer media in die kategorie Grootsuikerbos.


Eugen Böhm Ritter von Bawerk ([bøːm ˈbaːvɛʁk], * 12 Februarie 1851 in Brünn (Brno) as Eugen Böhm; † 27 Augustus 1914 in Kramsach, Tirol; dikwels kort Eugen von Böhm-Bawerk genoem) was 'n Oostenrykse ekonoom wat 'n beduidende bydrae tot die vestiging van die sogenaamde Weense Skool, een van die belangrikste denkrigtings in die moderne ekonomie, gelewer het. Hy word daarnaas as grondlegger van die Oostenrykse kapitaalteorie beskou. Von Böhm-Bawerk het in die tydperk tussen 1895 en 1904 verskeie kere die amp van Oostenrykse minister van finansies beklee. Sy belangrikste werke sluit 'n reeks uitgebreide kritiese ontledings van marxisme in. Mises Institute: Eugen von Böhm-Bawerk. Besoek op 9 April 2017


Euromaidan was 'n golf van betogings en burgerlike onrus in die Oekraïne, wat op die nag van 21 November 2013 begin het met openbare betogings in Maidan Nezalezhnosti (Onafhanklikheidsplein) in Kijif. Die betogings is aangevuur deur die Oekraïnse regering se besluit om die ondertekening van die Europese Unie-Oekraïne Assosiasie-ooreenkoms op te skort, en in plaas daarvan nouer bande met Rusland en die Eurasiese Ekonomiese Unie te kies.  Die omvang van die betogings het uitgebrei, met oproepe vir die bedanking van die president van Oekraïne, Yanukovych, en die Tweede Azarov-regering. Die betogings is aangevuur deur die persepsie van wydverspreide regeringskorrupsie, magsmisbruik, en die skending van menseregte in die Oekraïne. Die situasie het eskaleer ná die gewelddadige uiteenjaag van betogers op 30 November, wat daartoe gelei het dat baie meer betogers aangesluit het. Die betogings het gelei tot die 2014 Oekraïense rewolusie, bekend as die Rewolusie van Waardigheid. Tydens die Euromaidan was daar regdeur die Oekraïne betogings en botsings met die polisie, veral by die Maidan (sentrale plein) in Kijif, wat deur betogers beset en versper is, tesame met 'n paar administratiewe geboue.


Bridgit Mendler (gebore 18 Desember 1992) is 'n Amerikaanse aktrise. Sy is bekend vir haar rolle in die rolprente Alvin and the Chipmunks: The Squeakquel (2009) en The Secret World of Arrietty (2010), en in die televisiereeks Good Luck Charlie (2010). 2004: The Legend of Buddha 2009: Alvin and the Chipmunks: The Squeakquel 2010: The Secret World of Arrietty 2005: The Tourettes Guy 2010: Good Luck Charlie 2011: Vevo's Stylized 2014: Undateable 2014: High Notes 2011: Lemonade Mouth 2011: Good Luck Charlie, It's Christmas! 2017: Thin Ice 2012: Bridgit Mendler: Ready or Not 2013: Bridgit Mendler: Hurricane Bridgit Mendler in die Internet-rolprentdatabasis Bridgit Mendler op Twitter Bridgit Mendler op Facebook Bridgit Mendler op Instagram


Die Honderdjarige Oorlog het betrekking op die periode van 116 jaar (1337 tot 1453) waartydens Frankryk en Engeland in talle konflikte gewikkel was, afgewissel deur tydperke van kort of langere wapenstilstande. Die oorlog het begin toe Eduard III van Engeland 'n défi (oorlogsverklaring) aan die koning van Frankryk Filips VI van Valois gestuur het. Die Verdrag van Picquigny, wat op 29 Augustus 1475 by Picquigny in Picardie onderteken is dui die amptelike einde van die oorlog aan. Die jaar 1453, toe die Engelse uit die hele Frankryk behalwe Calais verjaag is, word ook dikwels as die einde van die oorlog beskou. Die Honderdjarige Oorlog moet as die laaste fase van 'n politieke stryd beskou word wat reeds in 1066 met die troonbestyging van Willem die Veroweraar, hertog van Normandië, as heerser oor Engeland 'n aanvang geneem het. Die koning van Engeland het sedertdien oor uitgestrekte besittings in Frankryk beskik en is deur die Franse konings as 'n ongewensde mededinger beskou in hulle pogings om hul magsposisie in die land uit te brei.


Justine Bateman (gebore 19 Februarie 1966) is 'n Amerikaanse aktrise, vervaardiger, en skryfster. Sy is bekend vir haar rolle in die rolprent Satisfaction (1988) en in die televisiereekse Family Ties (1982) en Californication (2007). 1988: Satisfaction 1992: Primary Motive 1996: God's Lonely Man 1997: Highball 2010: Level 26: Dark Prophecy 2014: Pencils Down! The 100 Days of the Writers Guild Strike Violet 1982: Family Ties 1987: The Wil Shriner Show 1988: Offshore Television 1996: Men Behaving Badly 2005: Illeanarama 2007: Californication 2008: Easy to Assemble 2009: Project: Rant 1985: Family Ties Vacation 1985: Right to Kill? 1986: Can You Feel Me Dancing? 1986: Captain Eo Grand Opening 1989: Candid Camera Eat! Eat!


Suid-Rhodesië (Engels: Southern Rhodesia, amptelik Kolonie van Suid-Rhodesië, Engels: Colony of Southern Rhodesia; vernoem na Cecil Rhodes) was tot en met die ontbinding van die Sentraal-Afrikaanse Federasie aan die einde van 1963 die naam van die teenswoordige Zimbabwe. Van 1964 tot onafhanklikwording in 1980 het die land as Rhodesië bekend gestaan. Sir Leander Starr Jameson het in 1895 die naam Rhodesië aan die gebied gegee ter ere van Cecil John Rhodes. Groot-Brittanje het die gebied in 1923 geannekseer en dit so genoem om dit te onderskei van die teenswoordige Zambië, wat in daardie jaar Noord-Rhodesië geword het. Garfield Todd was die Eerste Minister van Suid-Rhodesië vanaf 1953 tot 1958 maar vanaf 1953 was Suid-Rhodesië deel van die Sentraal-Afrikaanse Federasie. Die regering van die wit minderheid het egter in 1965 'n eensydige verklaring van onafhanklikheid , die sogenaamde Unilateral Declaration of Independence ( (UDI) uitgereik en daardeur Rhodesië gevestig, 'n nie-erkende staat. In 1979 is Rhodesië weer onder "inheemse Afrika"-bewind as Zimbabwe-Rhodesië gekonstitueer, wat ook nie oorseese erkenning kon bekom nie.


Jacquez Charl (Kay) de Villiers 7 Maart 1928, Klerksdorp, Tvl - 5 Junie 2018, Kaapstad was 'n Suid-Afrikaanse neurochirurg. Hy was die derde kind van Carel (Callie) van der Merwe de Villiers en Susanna Johanna Joubert. Hy kwalifiseer as geneesheeer aan die Universiteit van Kaapstad, en werk as huisdokter in Swellendam, KP. Hierna studeer hy nagraads in die neurochirurgie onder sir Wylie McKissock by die University College Hospital in Londen, Engeland. Na sy terugkeer na Suid-Afrika word hy aangestel in die personeel van die Fakulteit Geneeskunde aan die Universiteit van Kaapstad, waar hy in 1970 bevorder word tot voltydse hoof van die Departement Neurochirurgie, en in 1972 tot medeprofessor. In 1976 word hy die eerste bekleër van die Helen en Morris Mauerberger leerstoel in neurochirurgie. Hy was die ontvanger van talle toekennings en lid van verskeie wetenskaplike verenigings oor die wêreld, was besoekende professor aan verskeie akademiese departemente, sowel plaaslik as in die buiteland, ontvanger van twee ere-doktorsgrade, en aangestel as Spesiale Besoekende Wetenskaplike van die SAMNR (Suid-Afrikaanse Mediese Navorsingsraad).


Asië Asië is die wêreld se grootste kontinent in sowel oppervlakte as bevolking. Saam met die eilande beslaan dit ongeveer 44 579 000 km² wat 33% van die totale landoppervlakte van die aarde is en dit word bewoon deur meer as 4 miljard mense – ongeveer 60% van die wêreldbevolking. Asië, wat saam met Europa ’n onderdeel van die groot wêrelddeel genaamd Eurasië vorm, is die grootste van die aarde se vyf vastelande. Dit beslaan 'n oppervlakte van ongeveer 44 miljoen km², oftewel een derde van die wêreld se totale landoppervlakte. Afgesien van ’n aantal eilande in die suidooste, is die hele Asië in die Noordelike Halfrond geleë. Dit strek van die Oeralgebergte, die Swartsee, die Middellandse See en die Rooisee in die weste tot by die Stille Oseaan in die ooste, vanaf die Noordelike Yssee tot by die Indiese Oseaan in die suide. Die eilande van Indonesië, Filippyne, Taiwan en Japan maak ook deel uit van Asië, en so ook Siprus, in die oostelike Middellandse See, en Sri Lanka, naby die suidkus van Indië. Die vernaamste berge in Asië is in twee gordels gegroepeer.


Thomas Woodrow Wilson (28 Desember 1856 – 3 Februarie 1924) was die 28ste President van die Verenigde State (1913–1921). As 'n politikus van die Demokratiese Party was Wilson van 1911 tot 1913 die 34ste goewerneur van New Jersey. As kandidaat vir die Demokratiese Party het Wilson die Amerikaanse presidentsverkiesing van 1912 gewen en die verdeelde Republikeinse Party van die dienende president William Howard Taft en voormalige president Theodore Roosevelt verslaan. In 1919 ontvang Wilson die Nobelprys vir Vrede vir sy toewyding aan wêreldvrede. Woodrow Wilson is in die ouderdom van 67 oorlede na 'n beroerte. Wilson is gebore uit 'n Ulster-Skotse gesin en het grootgeword in 'n godsdienstige en akademiese gesin; sy vader was 'n Presbiteriaanse prediker. Hy studeer regte aan die Universiteit van Virginia, doen 'n jaar internskap as advokaat in Atlanta en studeer daarna politieke wetenskap aan die Johns Hopkins Universiteit, waar hy in 1886 sy doktorsgraad verwerf het. In 1885 trou hy met Ellen Louise Axson en publiseer sy proefskrif, 'n ontleding van die skeiding tussen die wetgewende en die uitvoerende gesag in die Amerikaanse grondwet (Kongresregering).


Cherson-oblast (Oekraïens: Херсонська область) is 'n oblast in suidelike Oekraïne. Cherson is die hoofstad en met 330 duisend inwoners, ook die grootste stad. Die oblast grens aan die Krim in die suide. Die Dnjepr-rivier vloei deur die provinsie. Tale (2001-sensus): Oekraïens (73,2%), Russies (24,9%), Armeens (0,3%). Etniese verdeling (2001-sensus): Oekraïners (82,0%), Russe (14,1%), Wit-Russe (0,7%). Deelgebiede van Oekraïne Hierdie artikel is ’n saadjie. Voel vry om Wikipedia te help deur dit uit te brei.


Melba Moore (gebore 29 Oktober 1945) is 'n Amerikaanse aktrise. Sy is bekend vir haar rolle in die rolprente Hair (1979) en All Dogs Go to Heaven (1989), en in die televisiereeks Falcon Crest (1981). 1974: Lost in the Stars 1979: Hair 1989: All Dogs Go to Heaven Tobacco Valley Shanty Town 1969: Black Journal 1970: Flip 1972: The Melba Moore-Clifton Davis Show 1979: Morning 1981: Falcon Crest 1986: Melba 1986: Nightlife 1987: Showtime at the Apollo 2011: Showbiz Talk 2016: Why the Face 1980: The Beatrice Arthur Special 1981: Purlie 1982: The All-Time American Songbook 2007: Melba Moore: Live in Concert "The HistoryMakers". Thehistorymakers.com. Geargiveer vanaf die oorspronklike op 2011-09-16. Besoek op 2010-07-24. Melba Moore in die Internet-rolprentdatabasis


In die antieke beskawing was taalwetenskaplike studies oorspronklik aangedryf deur die korrekte beskrywing van klassieke liturgiese taal, veral die van Sanskritgrammatika deur Pāṇini (4de eeu v.C.), of deur die ontwikkeling van logika en retoriek onder die antieke Grieke. Beginnende rondom die 4 de eeu v.C. het China ook sy eie grammatikale tradisies ontwikkel en Arabiese en Hebreeuse grammatika ontwikkel gedurende die Middeleeue. Moderne taalkunde maak sy opwagting in die 18de eeu, en bereik die "goue era van filologie" in die 19de eeu. Die eerste helfte van die 20ste eeu is gekenmerk deur die strukturalistiese skool, gebaseer op die werk van Ferdinand de Saussure in Europa en Edward Sapir en Leonard Bloomfield in die Verenigde State. Die 1960's is bekend vir die opkoms van verskeie nuwe velde in taalkunde, soos Noam Chomsky se generatiewe grammatika, William Labov se sosiolinguistiek, Michael Halliday se sistemiese funksionele taalkunde en ook moderne psigolinguistiek. Hierdie artikel is ’n saadjie. Voel vry om Wikipedia te help deur dit uit te brei.


Die jaar 1254 was 'n gewone jaar wat volgens die Gregoriaanse kalender op 'n Donderdag begin het. Dit was die 54ste jaar van die 13de eeu n.C. Soos ander gewone jare het die jaar 12 maande, 52 weke en 365 dae gehad. 14 Mei – Pous Innocentius IV maak Edmund Lancaster, die nege-jarige seun van Hendrik III van Engeland, koning van Sisilië. 27 Oktober – Pous Innocentius IV hou sy triomfantelike intog in Napels. 2 Desember – Manfred verslaan die troepe van Pous Innocentius IV by Foggia. 12 Desember – Pous Alexander IV volg Pous Innocentius IV op. 20 Desember – Pous Alexander IV word gekroon. 15 September – Marco Polo, een van die eerste (tesame met sy pa en oom) westerlinge om met die syroete na China te reis († 1324). 3 November – Johannes III Doukas Vatatzes, keiser van die Niceense Ryk (* 1193) 7 Desember – Pous Innocentius IV, die 180ste pous van die Rooms-Katolieke Kerk (* onbekend)


Die Internasionale Krieketraad (afgekort: IKR; Engels: ICC vir International Cricket Council) is die internasionale beheerliggaam van krieket. Hulle organiseer internasionale toetskrieket sowel as internasionale eendagwedstryde. Vir die opstelling van die krieketreëls is egter sedert 1788 die Marylebone Cricket Club verantwoordelik. Die IKR is op 15 Junie 1909 in Lord’s, Londen, Engeland deur verteenwoordigers van Australië, Engeland en Suid-Afrika as die Imperiale Krieketkonferensie gestig. Op 31 Mei 1926 het Indië, Nieu-Seeland en Wes-Indië as volle lede aangesluit. In 1952 het Pakistan gevolg, 1981 Sri Lanka, 1992 Zimbabwe, 2000 Bangladesj, asook in 2017 beide Afghanistan en Ierland. Die raad is in 1965 herdoop tot die Internasionale Krieketkonferensie en het in 1989 sy huidige naam aangeneem. In 2005 het die IKR sy hoofkantoor van die Lord’s-krieketveld in Londen na Doebai in die Verenigde Arabiese Emirate verskuif. Die amptelike taal is Engels. Die Internasionale Krieketraad se huidige voorsitter is die Nieu-Seelander Greg Barclay. Die IKR onderskei tussen twee vlakke van lidmaatskap: Vir die tradisioneel groot krieketlande. Hierdie lande kan toetswedstryde speel. Hierdie lande het twee stemme elk tydens IKR-vergaderings.


Hierdie artikel handel oor die taal. Vir die etniese groep, sien Grieke. Die Griekse taal (ελληνικά, elliniká, [eliniˈka], letterlik: "Helleens" of ελληνική γλώσσα, ellinikí glóssa, [eliniˈci ˈɣlosa], luister (hulp·inligting), letterlik: "Helleense taal") is 'n Indo-Europese taal wat bestaan vanaf ongeveer die 14de eeu v.C. in die Kretiese inskrywings genaamd Linear B. Miceense Grieks van hierdie periode word onderskei van latere Klassieke of Antieke Grieks vanaf die 8ste eeu v.C. en later, toe tekste in die Griekse alfabet begin skryf is. Moderne Grieks is 'n lewende taal en een van die rykste oorblywende tale vandag, met meer as 600 000 woorde. Sekere vakkundiges plaas baie klem op die ooreenkomste met millennia-oue Griekse tale. Die onderlinge verstaanbaarheid met antieke Grieks is 'n saak van debat: Daar word aangevoer dat 'n "redelik goedgeleerde" spreker van die moderne taal die antieke dialekte sal kan lees, maar dit is nie duidelik gemaak hoeveel van hierdie opvoeding bestaan uit blootstelling tot woordeskat en grammatika wat verouderd in normale kommunikasie is nie.


Hierdie artikel handel oor die land in Oseanië. Vir die eilandgroep, sien Samoa-eilande, en vir die eilandgebied van die Verenigde State, sien Amerikaans-Samoa. Samoa (Samoaans: Sāmoa, [ˌsaːˈmoa]; Engels: [səˈmoʊə]), amptelik die Onafhanklike Staat Samoa (Samoaans: Malo Sa'oloto Tuto'atasi o Sāmoa; Engels: Independent State of Samoa), tot op 4 Julie 1997 amptelik Wes-Samoa (Engels: Western Samoa), is 'n eilandstaat in die Stille Oseaan en Oseanië met 'n oppervlakte van 2 842 km² en 'n bevolking van 195 843 in 2016. Samoa is in die ooste van Wallis en Futuna, in die suidooste van Tuvalu, in die suide van Tokelau, in die weste van Amerikaans-Samoa en in die noorde van Tonga geleë. Die hoofstad en grootste stad is Apia. Samoa vorm saam met die eilandgebied Amerikaans-Samoa die Samoa-eilande. Die westelike deel van Samoa het as gevolg van die Verdrag van Berlyn in 1889 'n Duitse kolonie geword, terwyl die oostelike deel 'n Amerikaanse kolonie geword het.


.re is die Internettopvlakdomein vir Réunion. Lys van Internettopvlakdomeine IANA .re whois informasie AfriDNS - Informasie over Afrikaanse topvlakdomeine


Elizabeth Lail (gebore 25 Maart 1992) is 'n Amerikaanse aktrise. Sy is bekend vir haar rolle in die televisiereekse Once Upon a Time (2011), The Blacklist (2013), Dead of Summer (2016), en You (2018). 2018: Unintended 2019: Countdown 2011: Once Upon a Time 2013: The Blacklist 2016: Dead of Summer 2018: You 2014: Storybrooke Has Frozen Over Elizabeth Lail in die Internet-rolprentdatabasis Elizabeth Lail op Twitter Elizabeth Lail op Facebook


Botter is 'n suiwelproduk wat bestaan uit bottervet, melkproteïene en water. Dit word gemaak deur die aanhoudende gekarring van vars of gegiste room of melk. Dit word gebruik as 'n broodsmeer en 'n kookbestanddeel in die kombuis, soos om mee te bak, sous te maak of vir panbraai. Botter word algemeen gemaak van beesmelk, maar kan ook vervaardig word van die melk van ander soogdiere, insluitend skape, bokke en buffels. Produsente voeg soms sout, geurmiddels en preserveermiddels by. Verdere verwerking van botter produseer verhelderde botter of ghee, wat byna heeltemal uit bottervet bestaan. Botter is 'n water-in-olie emulsie wat die gevolg is van die omskakeling van die room, 'n olie-in-water emulsie. Die melkproteïene is die emulgator. Botter is 'n vaste stof wanneer verkoel word, maar versag tot 'n smeer teen kamertemperatuur, en smelt tot 'n dun vloeistof by 32-35 °C (90-95 °F). Die digtheid van botter is 911 g/L. Dit het gewoonlik 'n ligte geel kleur, maar wissel van diep geel tot byna wit. Hierdie artikel is ’n saadjie.


Die 13de Golden Globe-toekenningsaand, wat uitnemendheid in die rolprente van 1955 vereer het, is op 23 Februarie 1956 gehou. Beste rolprent – drama East of Eden (regisseur: Elia Kazan) Beste rolprent – komedie of musiekspel Guys and Dolls (Joseph L. Mankiewicz) Beste rolprentregisseur Joshua Logan – Picnic Beste akteur in ’n hoofrol – drama Ernest Borgnine – Marty Beste akteur in ’n hoofrol – komedie of musiekspel Tom Ewell – The Seven Year Itch Beste aktrise in ’n hoofrol – drama Anna Magnani – The Rose Tattoo Beste aktrise in ’n hoofrol – komedie of musiekspel Jean Simmons – Guys and Dolls Beste byspeler in ’n rolprent Arthur Kennedy – Trial Beste byspeelster in ’n rolprent Marisa Pavan – The Rose Tattoo Beste buitelandse rolprent Dangerous Curves (Verenigde Koninkryk) Eyes of Children (Japan) Sons, Mothers, and a General (Wes-Duitsland) Stella (Griekeland) Ordet/The Word (Denemarke) Nuwe manlike ster van die jaar (Twee wenners) Ray Danton in I'll Cry Tomorrow Russ Tamblyn in Hit The Deck Nuwe vroulike ster van die jaar (Drie wenners) Anita Ekberg in Blood Alley Victoria Shaw in The Eddy Duchin Story Dana Wynter in The View from Pompey's Head Spesiale prys – uitnemendheid James Dean – nadoods toegeken vir beste dramatiese akteur Henrietta-prys (wêreldrolprentgunstelinge) Marlon Brando en Grace Kelly Cecil B.


Die NG gemeente Florida-Suid is 'n gemeente van die Nederduitse Gereformeerde Kerk in die Sinode Goudland (voorheen Wes-Transvaal). Die gemeente is gestig in 1956. Die kerkgebou is geleë by Agtstelaan 6, Florida, Gauteng. In 2014 was die leraar ds. D.H. Botha. Daar was einde 2013 31 doop- en 225 belydende lidmate. Einde 2014 het dit afgeneem tot 26 en 187. Francois Petrus Panter Myburgh, 1956 – 1962 Johannes Theodoris Jordaan, 1962 – 1965 M.A. Bergh 1965-1971 J.P. Jordaan 1971-1992. Emeriteer op 22 November 1992 weens gesondheidsreds, en sterf op Maandag 19 Januarie 1993 in die ouderdom van 58 jaar. S.J. de Jager 1982-1985 S.J. de Jager 1993-1997 D.H. Botha, 14 Desember 1998 –hede (pastorale hulp) Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media. (en) Die kerkgebou, soos te sien op Google Maps. URL besoek op 19 September 2015. Hierdie artikel is ’n saadjie. Voel vry om Wikipedia te help deur dit uit te brei.


Volgens Newton se Swaartekragwet trek elke massapunt in die heelal elke ander massapunt aan. Die krag van dié aantrekking is eweredig aan die produk van hul massas en omgekeerd eweredig aan die kwadraat van die afstand tussen hulle, en vind plaas al langs die lyn wat albei punte kruis. (Daar is apart bewys dat groot, ronde simmetriese massas aantrek en aangetrek word asof hul massa by hul middelpunt gekonsentreer is.) Newton het dié wet geformuleer in sy werk Philosophiae Naturalis Principia Mathematica, wat op 5 Julie 1687 die eerste keer gepubliseer is. Dit word soos volg aangedui: F = G m 1 m 2 r 2   {\displaystyle F=G{\frac {m_{1}m_{2}}{r^{2}}}\ } , waar: F = die krag tussen die massas G = die swaartekragkonstante m1 = die eerste massa m2 = die tweede massa r = die afstand tussen die middelpunte van die massas In SI-eenhede word F gemeet in newton (N), m1 en m2 in kilogram (kg), r in meter (m) en die konstante G is min of meer gelyk aan 6,674×10−11 N m2 kg−2.


Die Lephalalarivier (ook genoem die Palalarivier) is 'n rivier in die noordweste van Suid-Afrika en sluit aan by die Limpoporivier. Dit is 'n belangrike waterweg in die Waterbergarea van die Limpopoprovinsie. Die rivier dreineer meeste van die Lapalalawildernis en 'n aansienlike bykomende gedeelte wat 'n belangrike habitat vorm vir inheemse wildlewe. Die oorwegend droë bladwisselende bosgemeenskap van die hoogland bo die waterskeiding is die tuiste van baie groot Afrikasoogdiere insluitend blouwildebeeste, koedoes, kameelperde, witrenosters en talle ander wildsbokke. Die Lephalalarivier beskik oor hoë kwaliteit water met sterk vloeiende strome, veral in die boonste streke; dienooreenkomstig is sy biotiese status as "gesond" beoordeel deur gebruik te maak van die Noord-Afrikaanse baber as 'n bio-merker. Interessante prehistoriese rotskuns bestaan op die walle langs die rivier in die Lapalalawildernis. Die opvanggebied van die Lephalala word op 4 868 km2 bereken. http://www.fao.org/3/y5744e/y5744e07.htm Hierdie artikel is ’n saadjie. Voel vry om Wikipedia te help deur dit uit te brei.


Kiyoshi Tomizawa (富沢 清司, Tomizawa Kiyoshi?, 3 Desember 1943 -) is 'n voormalige Japannese sokkerspeler. Hy het vir die Japanse nasionale sokkerspan uitgedraf. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Koji Funamoto (船本 幸路, Funamoto Koji?, 12 Augustus 1942 -) is 'n voormalige Japannese sokkerspeler. Hy het vir die Japanse nasionale sokkerspan uitgedraf. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Omega Centauri (ω Cen), of NGC 5139, is ’n bolswerm in die sterrebeeld Sentour wat in 1677 deur Edmond Halley ontdek is. Dit is 15 800 ligjare van die Aarde af en is die grootste bolswerm in die Melkweg. Omega Centauri lyk so anders as die sterrestelsel se ander bolswerms dat geglo word dit moet ’n ander oorsprong hê, soos dat dit die oorblyfsel van ’n versteurde dwergsterrestelsel is. In 150 n.C. het die Grieks-Romeinse skrywer en sterrekundige Ptolemaeus die voorwerp in sy Almagest opgeneem as ’n ster op die perd se rug, "Quae est in principio scapulae". Die Duitse kartograaf Johann Bayer het Ptolemaeus se data gebruik om die Bayer-naam "Omega Centauri" daaraan te gee in sy 1603-uitgawe van Uranometria. Edmond Halley het die voorwerp in 1677 herontdek met ’n teleskoop op die eiland Sint Helena en dit gelys as ’n nie-stellêre voorwerp. In 1715 het Halley dit in sy lys van ses "helder kolle" genoem in die Philosophical Transactions of the Royal Society.


Die Chandra-X-straalsterrewag is ’n ruimteteleskoop wat Nasa op 23 Julie 1999 gelanseer het. Dit is sensitief tot X-straalbronne 100 keer swakker as wat voorheen deur teleskope waargeneem kon word. Aangesien die Aarde se atmosfeer die meeste X-strale absorbeer, kan aardgebaseerde teleskope hulle nie waarneem nie; daarom is ruimtegebaseerde teleskope daarvoor nodig. Chandra is in ’n 64-uur-wentelbaan. Dit is saam met die Hubble- en die Spitzer-ruimteteleskoop een van die groot sterrewagte. Dit is al beskryf as net so revolusionêr as Galileo se eerste teleskoop. "The Extraordinary Universe with Chandra". Harvard-Smithsonian Center for Astrophysics. Geargiveer vanaf die oorspronklike op 4 September 2019. Hierdie artikel is ’n saadjie. Voel vry om Wikipedia te help deur dit uit te brei.


Igor Ivanovich Sikorsky (Russies: И́горь Ива́нович Сико́рский, Afrikaanse transliterasie: Igor Iwanowitsj Sikorski; 25 Mei 1889 - 26 Oktober 1972) was 'n ingenieur wat helikopters en vliegtuie gebou het. Hy is gebore in Kiëf, Russiese Keiserryk (nou Kijif in Oekraïne). Hy studeer aan die Russiese Vlootkollege in Sint Petersburg en doen gevorderde studies by die Instituut van Tegnologie in Kiëf en later in Frankryk. Teen 1911 het hy reeds verskeie vliegtuie en twee helikopters gebou. Die tweede kon sy eie gewig van 400 pond van die grond af lig. Van 1912 tot 1918 was hy die hoof van die ingenieurswese-afdeling van die Russo-Baltic Railroad Car Works. Hier ontwerp en bou hy van 1913-1914 die eerste veelvoudige-enjin-vliegtuie. In die Eerste Wêreldoorlog bou hy 75 vierenjinbomwerpers vir die Russiese weermag. In 1918 gaan hy na Frankryk, waar hy dieselfde taak verrig. Ná die Eerste Wêreldoorlog verhuis hy na Amerika. Van 1919 af werk hy by Hanevig-Sikorsky Aircraft Corporation en van 1923 af by Sikorsky Aero Engineering Corporation. In 1928 word sy maatskappy 'n afdeling van United Aircraft Corporation, met Sikorsky as hoofingenieur. Hy tree in 1957 hier af.


Eblaïties ([ˈɛblə.aɪt]) is 'n uitgestorwe Semitiese taal wat in die 23ste eeu v.C. in die antieke stad Ebla, by Tell Mardikh (Arabies: تل مرديخ) tussen Aleppo en Hama, in hedendaagse Sirië, gebruik is. Dit word bekend deur meer as 15 000 kleitablette wat in wigskrif geskryf is, wat in die 1970's in die ruïne van Ebla gevind is. Eblaïties word deur taalkundiges beskou as verwant aan Akkadies. Dit word geglo dat Eblaïties baie min gepraat is, maar dit het as 'n geskrewe lingua franca gedien. Dit het Oos- en Wes-Semitiese taal-kenmerke. Wikimedia Commons het meer media in die kategorie Eblaïties. Eblaitica vol.2 at Google Books Eblaitica vol.4 at Google Books


Vlagtwedde is 'n dorp en voormalige munisipaliteit in die suidooste van die Nederlandse provinsie Groningen in die noordooste van Nederland. Dit beslaan 'n oppervlakte van 170.3 km2 (waarvan 1.24 km2 water is). Die stadsaal is in Sellingen gewees. Die vestingsdorp Bourtange behoort tot die voormalige munisipaliteit Vlagtwedde. Die slagspreuk van die voormalige munisipaliteit is Die verrassende Groningen. Sedert 1991 is die munisipaliteit Miedzyrzecz (in Pole) Vlagtwedde se sustermunisipaliteit gewees. In 1822 is die destydse munisipaliteit Bourtange (met die dorpe Ter Apel, Bourtange en Sellingen) nietig verklaar en by die munisipaliteit Vlagtwedde ingelyf. In 1969 is Hebrecht van die voormalige munisipaliteit Bellingwolde - wat sedertdien saam met Wedde die nuwe munisipaliteit Bellingwedde vorm - bygevoeg by die munisipaliteit Vlagtwedde. Op 1 Januarie 2018 is Vlagtwedde opgegaan in die nuwe munisipaliteit Westerwolde. Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Oldambt is 'n munisipaliteit in die provinsie Groningen in die noordooste van Nederland. Die munisipaliteit is gestig in 2010 deur die samevoeging van die munisipaliteite Reiderland, Scheemda en Winschoten. Winschoten is die administratiewe setel van die munisipaliteit. Bad Nieuweschans, Beerta, Beertsterhoogen, Bikkershorn, Blauwestad, Booneschans, Bovenstreek, Drieborg, Ekamp, Finsterwolde, Finsterwolderhamrik, Ganzedijk, Goldhoorn, Hamdijk, Heiligerlee, Hongerige Wolf, Kostverloren, Kromme Elleboog, Kroonpolder, Meerland, Midwolda, Napels, Niesoord, Nieuw-Beerta, Nieuwe Statenzijl, Nieuwolda, Nieuwolda-Oost, Nieuw-Scheemda, Oudedijk, Oude-Statenzijl, Oudezijl, Oostwold, Reiderwoldeerpolder, Scheemda, Scheemderzwaag, Stadspolder, Tranendal, Ulsda, 't Waar, Westerlee, Winschoten, Winschoterhogebrug en Winschoterzijl. Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


'n Atlantiese tonnel is 'n teoretiese (vir ons jongspan: dit bestaan nog nie!) tonnel wat onderdeur die Atlantiese Oseaan tussen Noord-Amerika en Europa sal strek, moontlik vir doeleindes soos massavervoer. Sommige voorstelle stel tegnologies gevorderde treine voor wat 'n moontlike spoed van 500 tot 8 000 kilometer per uur (310 tot 4 970 myl per uur) sal kan bereik. Die meeste voorspellers van só 'n tonnel verwag dat dit tussen die Verenigde State en die Verenigde Koninkryk sal strek, of dan meer spesifiek tussen New York en Londen. Voordele in vergelyking met lugvervoer (vliegtuie) is hoër spoed, en die gebruik van elektrisiteit in plaas van skaars oliegebaseerde brandstof, 'n sterk oorweging vir toekomstige tye, lank ná die piek-olietyd. Die belangrikste struikelblokke in die bou van so 'n tonnel is die koste daarvan, met skattings van tussen VS$ 175 miljard en VS$ 1200 biljard sowel as die beperkings deur huidige materiaalwetenskappe. Die wêreld se bestaande groot onderseetonnels, soos die Channel-tonnel, Seikan-tonnel en die Gotthard Base-tonnel, sukkel finansieel ten spyte van die gebruik van goedkoper tegnologie as enige sover voorgestel vir die Atlantiese tonnel.


Die International Lease Finance Corporation (ILFC) is 'n vliegtuigverhuurder met sy hoofkwartier in Constellation Place (voorheen die MGM-Toring) in Century City, Los Angeles, Kalifornië. Dit is die wêreld se grootste vliegtuigverhuurder in waarde, al besit ILFC se mededinger, General Electric se GECAS-eenheid, meer vliegtuie. Dit verhuur Boeing- en Airbus-vliegtuie aan die meeste groot lugdienste wêreldwyd, insluitend Aeroméxico, Air Canada, Asiana Airlines, Delta Air Lines, Korean Air, Cathay Pacific, Cyprus Airways, Air France, KLM, Lufthansa, Alaska Airlines, American Airlines, Air India, United Airlines, Norwegian Air Shuttle, Pakistan International Airlines, Suid-Afrikaanse Lugdiens, Emirates en Gulf Air. Hierdie artikel is ’n saadjie. Voel vry om Wikipedia te help deur dit uit te brei.


Moet nie verwar word met China Airlines nie Air China Limited ((zh) 中国国际航空公司) (IATA-kode: CA, ICAO: CCA) is die vlagdraer en een van die hooflugrederye van die Volksrepubliek China, met sy hoofkantoor in Shunyi-distrik, Beijing. Air China bedryf sy vlugoperasies uit Beijing Capital Internasionale Lughawe as basis. Die Chinese landsvlag pryk op die romp van Air China vliegtuie. Air China is die enigste vlagdraer van China. Boeing 747-400 Boeing 777-300ER in Smiling China kleure Boeing 777-300ER in Star Alliance kleure Boeing 777-200 Airbus A330-200 Airbus A321-200 Boeing 737-800 BAe 146 IATA-persverklaring. URL besoek op 22 November 2014


Dr. Bernard Price (1877 - 1948) was 'n Brits gebore ingenieur en fisikus wat in Londen gebore is. Hy kom in 1909 in Suid-Afrika aan en word aangestel as hoofingenieur van die pasgestigte Victoria Falls and Transvaal Power Company. In 1927 word hy hoofbestuurder van dié maatskappy. Hy was ook die uitvinder van die Merz-Price Differensiaalstelsel vir Outomatiese Diskriminerende Afsluiters. Hy was ook die president van die Suid-Afrikaanse Instituut van Elektrotegniese Ingenieurs en 'n lid van die raad van die Universiteit van die Witwatersrand. Hy tree in 1936 af en die regering stel hom aan as lid van die Maatskaplike en Ekonomiese Beplanningsraad. Hy was verantwoordelik vir die stigting en nalating van die Bernard Price-Instituut vir Geofisiese Navorsing en vir die groot vooruitgang op die gebied van kragproduksie in die Unie van Suid-Afrika. Hy is op 9 Julie 1948 oorlede. Ensiklopedie van Suidelike Afrika, Eric Rosenthal, 1967 Hierdie artikel is ’n saadjie. Voel vry om Wikipedia te help deur dit uit te brei.


Die Atlas Impala is 'n Suid-Afrikaanse weergawe van die Aermacchi MB-326, 'n ligte militêre straalvliegtuig wat in Italië ontwerp is. Dit was onder lisensie van Aermacchi deur Atlas Vliegtuigkorporasie in Kemptonpark, Suid-Afrika gebou. Suid-Afrika het in 1964 'n lisensie verkry om die MB-326M (soortgelyk aan die "G" model) as die Impala Mk. I te produseer, bouwerk is in 1966 begin. 40 Italiaans-geboude vliegtuie is gevolg deur ongeveer 125 stralers plaaslik gebou deur die Atlas Vliegtuigkorporasie. Sewe eksemplare van die MB-326K is aangekoop as ligte aanvalsvliegtuie, met 'n verdere 15 saamgestel uit boustelle, terwyl ongeveer 78 onder lisensie geproduseer is, en bekend staan as die Impala Mk II. Lisensieproduksie van die enkelsitplekweergawe het in 1974 begin. Die Impala Mk II was plaaslik vervaardig en toegerus met Franse wapentuig asook 'n gevorderde Suid-Afrikaanse ECM-suite. Die Suid-Afrikaanse Lugmag het die vegter in diens gestel tydens veldtogte teen die Gewapende Magte vir die Bevryding van Angola (FAPLA) en Kubaanse ekspedisietroepe in Angola tussen 1975 en 1989.


Die Gereformeerde kerk Petrusburg is 'n gemeente van die Gereformeerde Kerke in Suid-Afrika op die Vrystaatse dorp Petrusburg, wat deur die toedoen van lidmate van dié Kerk tot stand gekom het. Einde 2016 het die gemeente 84 belydende en nege dooplidmate gehad, vergeleke met 90 en 11 'n jaar vantevore en 84 en 18 'n dekade vantebore. Tot 2017 het nege van die gemeente se seuns reeds predikant geword, onder wie ds. Hannes Noëth. Van die 16 predikante wat die gemeente in die eerste 100 jaar van sy bestaan bedien het, het 10 hul bediening in Petrusburg begin, naamlik J.H. Boneschans, H.S. van Jaarsveld, A. Duvenage, D.C.S. van der Merwe, J.J. van der Walt, A.S.L. Minnaar, J.C. Buys, J.P.B. van der Walt, G.J. van Wyk en J.L. van der Schyff. Petrusburg is aangelê op die plaas Diepfontein, wat ’n deel was van Rietfontein, distrik Fauresmith.


Lambourn [ˈlæmbɔrn] is 'n nedersetting en civil parish wat in die noordweste van die seremoniële Engelse graafskap Berkshire en naby die bron van die gelyknamige rivier geleë is. Naas sy verskeidenheid winkels en ander fasiliteite word die dorp veral verbind met die perdewedrensport. Hier word tradisioneel Engelse wedrenperde afgerig, en Lambourn huisves ook sommige van die land se voorste jokkies en afrigters. Die eerste nedersettings in die gebied dateer uit die Bronstydperk. Seven Barrows, 'n begraafplaas uit dié periode, is net noord van Lambourn geleë. Gedurende die nywerheidsomwenteling was Lambourn een van die plekke waar plaaswerkers tydens die Luddiete-onluste in opstand gekom het teen die meganisering van die landboubedryf. Die M4-snelpad loop deur die uiterste suide van die civil parish, en die twee grootste nedersettings in die omgewing, Swindon en Newbury, is albei sowat 16 km van die dorp af geleë.


Hierdie artikel handel oor die plant en sy vrug. Vir die halfedelsteen, sien granaatsteen. Granaat, botaniese naam Punica granatum, is 'n vrugdraende bladwisselende struik of klein boom wat tussen 5 en 8 m (16-26 vt) hoog word. In die Noordelike Halfrond is die vrugte tipies in seisoen van September tot Februarie en in die Suidelike Halfrond van Maart tot Mei. As ongeskonde arils of sap, word granate gebruik in kook, bak, maaltydgarnering, sapversnitte, smoothies, en alkoholiese drank, soos skemerkelkies en wyn. Die granaat het ontstaan in die streek van Iran na die noorde van Indië, en is sedert antieke tye in die Middellandse See-streek verbou. Dit is in Latyns-Amerika en Kalifornië ingevoer deur die Spaanse setlaars in 1769. Hierdie artikel is ’n saadjie. Voel vry om Wikipedia te help deur dit uit te brei. Wikiwoordeboek het 'n inskrywing vir granaat. Wikispecies het meer inligting verwant aan Granaat (vrug)


Kyle John Abbott (gebore 18 Junie 1987 in Empangeni) is 'n Suid-Afrikaanse eersterangse krieketspeler wat vir die Dolphins in plaaslike krieket speel. Hy is 'n regterarm mediumvinnige bouler. Hy het vir die Suid-Afrika A-krieketspan gespeel. Hy is aangewys as die plaasvervanger vir die beseerde Jacques Kallis in die Suid-Afrika nasionale krieketspan vir die derde toets teen Pakistan in Februarie 2013. Hy het sewe paaltjies ingeoes tydens sy debuut in die 3de toets teen Pakistan in Februarie 2013. Dit was die negende beste syfers van alle tye vir 'n debutant in toetskrieket. In 2006 en 2007 het Kyle krieket gespeel vir 'n Engelse dorpie genaamd Clevedon Krieketklub wat in die Westedeel van die Engeland Premier League – Bristol Somerset. Dit is hier waar hy raakgesien is deur Somerset CCC, en toe 'n plek in hul tweede span gekry het. In 2015 is Abbott in die IPL 8 veiling deur die Chennai Super Kings gekoop. Hy speel in Toetse, EDI's en Twintig20-wedstryde vir die Proteas. Hy het onder meer tydens die Krieketwêreldbeker 2015 vir Suid-Afrika gespeel. "ESPN CricInfo profile" (in Engels).


Prinses Charlotte van Cambridge (Charlotte Elizabeth Diana; geb. 2 Mei 2015 in Londen) is die tweede kind van prins William, Hertog van Cambridge, en sy vrou, Catherine, Hertogin van Cambridge. Sy is 'n kleindogter van prins Charles van die Verenigde Koninkryk en die vierde aanspraakmaker op die troon van koningin Elizabeth II ná haar oupa, pa en broer. Haar ouer broer, George Alexander Louis, is op 22 Julie 2013 gebore, en haar jonger broer, Louis Arthur Charles, op 23 April 2018, albei ook in Londen. Op 8 September 2014 het Clarence House aangekondig dat prins William en Catherine hul tweede kind verwag. Die aankondiging is in 'n persverklaring en op sosiale media gemaak. Die nuus het internasionale mediadekking en goeie wense van Britse politici ontvang, maar ook kritiek dat die hoeveelheid aandag oorbodig was. Daar is verwag dat die hertog en hertogin saam die Dickson Poon-universiteit van Oxford se China Centre-gebou by die Universiteit van Oxford op 8 September sou open, maar omdat die hertogin by Kensington-paleis vir oggendnaarheid behandel is, was sy nie in staat om die hertog te vergesel nie.


Die Biblioteca José Vasconcelos is 'n groot openbare biblioteek en een van die grootste kultuursentra in Meksikostad. Dit lê benoorde die Meksikostadse historiese sentrum. Dit maak deel uit van die Nasionale Raad van Kuns en Kultuur van die Meksikaanse Federale Owerheid en sou oorspronklik as spil van die Meksikaanse biblioteke dien. Met die jare (en ná die oorkoming van die aanbouprobleme) word dit 'n landteken van die stad en 'n nuwe ontmoetingsplek om te kom leer. Die biblioteek word elke jaar deur miljoene mense besoek. Adres: Eje 1 Norte esquina Aldama S/N, Buenavista, Cuauhtémoc, 06350 Meksikostad. Telefoon: +52559157 2800 Totale oppervlakte: 38 091 m2 ; 26 000 daarvan is tuine. Afmetings van die biblioteekgeboue: 270 meter lank en 28 meter hoog. Drie geboue met elkeen ses verdiepings. Parkering: 325 staanplekke Kapasiteit: 5 000 Besoekers (jaarliks): 1 825 000 Boujaar: 2004–2007 Boekebesit: 580 000 Kaart by Open Street Map. In die neëntiende eeu was die terrein waarop die biblioteek vandag staan saam met die Santa María la Ribera, Guerrero en Atlampa een van die eerste stadswyke benoorde die historiese sentrum.


Die Chevrolet Cruze is 'n kompakte motor wat sedert 2008 deur die Chevrolet-afdeling van die Amerikaanse vervaardiger General Motors (GM) vervaardig word. Die naamplaat is voorheen in Japan gebruik vir 'n weergawe van 'n subkompakte luikrug geproduseer onder 'n gesamentlike onderneming met Suzuki tussen 2001 en 2008 en gebaseer op die Suzuki Ignis. Sedert 2008 het die Cruze naamplaat behoort aan 'n wêreldwye ontwikkelde, ontwerpte en vervaardigde vierdeursedan aangevul deur 'n vyfdeur luikrugvariant in 2011, en 'n stasiewa in 2012. Gekenteken as die Holden Cruze in Australasië en die Daewoo Lacetti Premiere (2008-2011) in Suid-Korea, het die nuwe geslag model nie as 'n plaasvervanger gedien vir sy Suzuki-afgeleide voorganger nie. In plaas daarvan, het dit twee ander kompakte modelle vervang: die Daewoo Lacetti wat wêreldwyd onder verskillende name verkoop is, en die Noord-Amerikaanse spesifieke Chevrolet Cobalt.


Nafissatou Dia Diouf (Dakar, 11 September 1973) is 'n Senegalese skrywer. Sy het aan die Université Bordeaux-Montaigne studeer. 2001: Retour d'un si long exil 2003: Primeur, poèmes de jeunesse 2004: Le Fabuleux Tour du monde de Raby 2005: Je découvre l'ordinateur 2005: Cytor & Tic Tic naviguent sur la toile 2008: Les petits chercheurs " 2010: Cirque de Missira et autres nouvelles Young French-speaking writer Award, Frankryk, 1999 Francomania Award, Kanada, 2000 Foundation Senghor Award, Senegal, 2000 www.nafidiadiouf.net Geargiveer 16 Junie 2006 op Wayback Machine www.ikuska.com


Boskuil is 'n klein nedersetting suid van Wolmaransstad en suidwes van Makwassie in die Noordwes-provinsie van Suid-Afrika. Lys van dorpe in Suid-Afrika "Hoofplek Boskuil". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Die Gereformeerde kerk Sterkstroom was ’n gemeente van die Gereformeerde Kerke in Suid-Afrika op die Noordoos-Kaapse dorp Sterkstroom wat in 1887 gestig is, maar in 2002 ontbind het nadat daar net 16 belydende, drie dooplidmate en een ouderling en diaken oorgebly het. Destyds is die gemeente nog in kombinasie met Dordrecht en Queenstown bedien deur ds. S.F.F. van der Walt. Die gemeente was in sy 115 jaar lange bestaan deurgaans so klein dat hy net een keer en ook net enkele jare lank ’n inwonende predikant gehad het, weliswaar aangestel in kombinasie met Molteno. In 1887 het 78 belydende en 88 dooplidmate op die dorpe en in die distrikte van Sterkstroom, Queenstown en Tarkastad, waarskynlik lidmate van die Gereformeerde kerk Burgersdorp (gestig 1860) en die Gereformeerde kerk Dordrecht (gestig 1869), die Gereformeerde kerk Sterkstroom gevorm het. Aanvanklik het die gemeente hul eredienste onder bokseile tussen twee huise gehou, maar skaars drie jaar later, in 1890, neem hulle 'n eie kerkgebou in Van Zylstraat in gebruik.


Die glukemiese indeks (ook glisemiese indeks, afgekort GI) is 'n indeks van verskillende koolhidraatryke kossoorte, gebaseer op die effek wat dit op die bloedsuiker (die glukosevlak van die bloed) het. Die indeks wissel tipes tussen 50 en 100, waar 100 die standaard verteenwoordig, 'n ekwivalente hoeveelheid van suiwer glukose. Health Science Dictionary (Pharos) http://www.the-gi-diet.org/glycemicindexchart/ "What is a Glycemic Index?". Angelika Christie. 2009-09-21. Geargiveer vanaf die oorspronklike op 2016-03-03. Besoek op 2015-06-07.


Lukasrand is 'n voorstad in die nabye suidooste van Pretoria, Suid-Afrika. Lukasrandtoring "Subplek Lukasrand". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Sigma (Japannees: Kabushiki kaisha Shiguma 株式会社シグマ) is 'n Japannese familie-onderneming wat onder die wêreld se voorste vervaardigers van digitale kameras, objektiewe, flitsligte en ander fotografiese toebehore gereken word. Sigma het internasionaal veral bekendheid verwerf as die wêreld se grootste onafhanklike vervaardiger van objektiewe. Die onderneming is in 1961 in Setagaya deur Michihiro Yamaki gestig wat tot sy afsterwe in die ouderdom van 78 in 2012 as Sigma se hoof uitvoerende beampte gedien het. Sigma se produkte word uitsluitlik in die onderneming se Aizu-aanleg in Bandai in die Japannese prefektuur Fukushima vervaardig. Naas sy hoofkwartier in Kawasaki (prefektuur Kanagawa) het Sigma oorsese filiale in die Verenigde State, Hongkong, Singapoer, Duitsland, Frankryk, die Verenigde Koninkryk en Nederland.


Jean-Marie Faustin Godefroid "João" de Havelange (8 Mei 1916 in Rio de Janeiro – 16 Augustus 2016 in Rio de Janeiro) was 'n voormalige Brasiliaanse sportbestuurder en die 7de president van FIFA. Hy is in 1974 tot die posisie verkies, maar bedank in 1998 nadat hy die organisasie vir 24 jaar gelei het. Hy is deur Sepp Blatter opgevolg. In 1998, na sy uittrede, is hy as 'n ere-president van FIFA aangewys. Hy bedank egter in 2013 weens "gesondheid en persoonlike redes". Havelange was op sy dag 'n swemmer wat sy land tydens die Olimpiese Somerspele van 1936 in Berlyn verteenwoordig het. Hy was ook deel van 'n waterpolospan wat in Helsinki aan die Olimpiese Somerspele van 1952 deelgeneem het. Die stadion Estádio Olímpico João Havelange in Rio de Janeiro is na hom genoem. "FIFA Presidents" (in Engels). FIFA. Geargiveer vanaf die oorspronklike op 7 April 2015. Besoek op 19 Desember 2013. "Uefa chief backs Germany" (in Engels). BBC News. Geargiveer vanaf die oorspronklike op 8 Maart 2016. Besoek op 19 Desember 2013.


Die stormbandpikkewyn (Pygoscelis antarctica) is 'n pikkewyn wat in Antarktika asook die Bouvet-eiland leef en broei. Die voël is onmiskenbaar met die swart streep om die nek. Dit verskil van die Adeliepikkewyn; die swart op die kop strek nooit verby die oë nie. Die voël staan ook bekend as die kenbandpikkewyn of keelbandpikkewyn. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Field guide to the birds of Southern Africa Struik Publishers, Ian Sinclair 1984 ISBN 978-1-86825-510-8 BirdLife International (2012). "Pygoscelis antarcticus". IUCN Rooilys van Bedreigde Spesies. Weergawe 2013.2. Internasionale Unie vir die Bewaring van die Natuur. Besoek op 26 November 2013.AS1-onderhoud: ref=harv (link) Wikimedia Commons het meer media in die kategorie Stormbandpikkewyn. Wikispecies het meer inligting verwant aan Stormbandpikkewyn


Die Akademie vir Dramakuns (afgekort: ADK) is 'n akademie wat spraak-en-drama-opleiding aanbied en diplomas aan suksesvolle studente toeken. Dit is 'n invloedryke organisasie wat verskeie Afrikaanse akteurs opgelewer het. Bekende Suid-Afrikaanse akteurs, soos Deon Lotz, Wilna Snyman, Milla Louw, Annie Basson, Kristie Herbst, David Rees, Sara Louw het hulle opleiding aan die akademie ontvang. Die akademie is in 1939, onder die naam Die Kunsskool, in Stellenbosch gestig. Die stigterslede was Anna Richter-Visser (bekende TV- en rolprentakteur, wat in onder meer Agter Elke Man gespeel het) en Aletta Gericke. In 1940 neem Suzanne van Wyk ('n toonaangewende regisseur van radiodramas) by Visser oor en word die organisasie na sy huidige naam hernoem. In die 1940's het hulle na Kaapstad, Paarl en Wellington uitgebrei. Ateljees in later ook in Johannesburg en Pretoria geopen. In 1944 het prof. J.P.J. van Rensburg Die vroue van Troje uit Grieks in Afrikaans vertaal en is 'n Griekse drama die eerste keer in Afrikaans opgevoer.


'n Pelikaan is 'n groot watervoël met 'n lang snawel, 'n groot keelsak (of beksak) en gewebde pote. Daar is agt lewende spesies wat aan die biologiese familie Pelecanidae en genus Pelecanus behoort. Hulle het 'n onreëlmatige globale verspreiding, maar is afwesig van die Suid-Amerikaanse binneland, sowel as die poolstreke en die oop see. Pelikane word tot 1,80 meter lank en kan 'n vlerkwydte van 3 meter hê. Hulle word tot 14 kilogram swaar en kan tot 35 jaar oud word. Die witpelikaan en kroeskoppelikaan is die grootste vlieënde voëls. Hulle is ook bedrewe swemmers en kan tot 6 km/h swem. Dié voëls vreet vis, wat hulle met hulle snawels uit die water skep. Pelikane het 'n groot snawel met 'n keelsak (tussen die onderkant van die snawel en die keel). Die water word gedreineer deur die kop omhoog te hou voordat die vis afgesluk word. Hulle jag in groepe en klap hul vlerke uitbundig om skole vis te omsingel of na vlak water te dryf. As voedsel skaars is, sal hulle ook ander voëls se kuikens vreet.


Jane Alexander (1959-) is 'n Suid-Afrikaanse beeldhouer en skilder wat se werke al internasionaal uitgestal is. Sy is veral bekend vir haar lewensgroot beelde, met menslike vorms, wat met horings, vlerke, hoewe en ander voorwerpe versier is. Die bekendste voorbeeld hiervan is haar beeldhouwerk, die "Butcher Boys". Alexander is in 1959 in Johannesburg gebore. In 1982 en 1988 verwerf sy 'n BA- en 'n meestersgraad in beeldende kunste aan die Universiteit van die Witwatersrand. As student is sy deur die sosio-politieke onrus van Suid-Afrika beïnvloed. As gevolg hiervan begin sy die temas van aggressie, geweld, lyding en die samelewing in haar werke aan te spreek. Sy vervaardig dan ook daar bekende werk, "Butcher Boys", terwyl sy vir haar meestersgraad studeer. Sy is al 'n paar keer vir haar kuns vereer, waaronder die Standard Bank Jong Kunstenaar-prys (1995), die ENB Vita-prys (1996) en die DaimlerChrysler-kunsprys (2002). Van haar kunswerke sluit in: African Adventure (1999–2002) Bom Boys (1998) The Butcher Boys (1985–1986) Sy is tans 'n senior lektor aan die Michaelis-kunsskool in Kaapstad.


Die Gebied van die Ashmore- en Cartiereilande (Engels: Territory of Ashmore and Cartier Islands) is 'n onbewoonde eksterne gebied van Australië, wat uit die Ashmoreeilande en die Cartiereiland bestaan. Hulle is in die Indiese Oseaan op die rand van die kontinentale plat van die Australiese kontinent sowat 320 km noordwes van Australië en 144 km suid van die Indonesiese eiland Rote geleë. Die gebied bestaan uit die Ashmore-rif met 155,4 km² (insluitend die West-, Middle-, East-eilande en twee strandmere binne die rif) en die Cartier-rif met 44 km² (insluitend die Cartier-eiland). Die nabygeleë Hibernia-rif, 42 km noordoos van die Ashmore-rif, behoort nie tot die gebied nie, maar maak deel uit van die Australiese deelstaat Wes-Australië. (en) The Central Intelligence Agency (2010). The World Factbook. Potomac Books, Inc. p. 39. ISBN 978-1-59797-541-4. (en) "10: External territories". Legal Risk in International Transactions (ALRC Report 80). Australian Law Reform Commission (ALRC), Australian Government. 2006. ISBN 0642254877. Besoek op 14 April 2014.


Stevenage [ˈstiːvənɨdʒ] is 'n borough (distrik) en nedersetting in die administratiewe en historiese Engelse graafskap Hertfordshire. Dit was die eerste van altesaam 21 nedersettings in Engeland wat ná die Tweede Wêreldoorlog volgens die New Towns Act (Wet op Nuwe Dorpe van 1946) nuut aangelê of uitgebrei is om die knellende behuisingsnood te verlig. Stevenage het 'n oppervlakte van 25,96 km², met 'n bevolking wat teen die middel van 2020 op sowat 88 000 beraam is. Stevenage is in die noordelike periferie van die metropolitaanse gebied van Londen langs een van Engeland se hoofpaaie, die Great North Road, en sowat 50 km noord van Sentraal-Londen geleë. Die oorspronklike historiese nedersetting, met sy ou gashuise, wat as oornagplekke vir koetspassasiers gedien het, sy 12de eeuse kerk, 16de eeuse skool en historiese markplein, waar markte vanaf 1281 volgens 'n koninklike oktrooi gehou is, vorm tans een van Stevenage se buurte en kontrasteer met die na-oorlogse Nuwe Stad wat deur stadsbeplanners ontwikkel is om hoofstadbewoners te hervestig. Hier is Stevenage se grootste winkelsentrum met voetgangerslane en moderne nywerhede langs die A1-snelweg gesetel waar hoofsaaklik elektroniese toerusting vervaardig word.


Rooigrond is 'n dorpie in Ngaka Modiri Molema-distriksmunisipaliteit in die Noordwesprovinsie van Suid-Afrika. Die nedersetting is 16 km suidoos van Mahikeng en 25 km suidwes van Ottoshoop geleë. Die plek was voorheen bekend as Vrywilligersrus en Heliopolis. 'n Deel van die Rooigrondgebied wat afgestaan is aan Boerevrywilligers onder Adriaan de la Rey deur Tswanakapteins in die 1880s, het die republieke van Stellaland en Goosen geword. Rooigrond het as die voormalige hoofstad van die korstondige Republiek van Goosen gedien van 1882 tot 1883. Lys van dorpe in Suid-Afrika "Hoofplek Rooigrond". Sensus 2011. "Dictionary of Southern African Place Names (Public Domain)". Human Science Research Council. p. 391.


Ken Gampu (gebore 28 Augustus 1929 in Germiston; gesterf 4 November 2003 in Vosloorus) was 'n Suid-Afrikaanse akteur. Voordat hy sy loopbaan begin het, was Gampu 'n fisiese instrukteur, verkoopsman, tolk en polisiebeampte. Sy eerste werk was in Athol Fugard se toneelstuk, No Good Friday (1950). Sy groot deurbraak het in Jamie Uys se 1965-film, Dingaka, gekom. In dieselfde jaar het hy 'n belangrike rol in Cornel Wilde se Afrika-avontuur, The Naked Prey, gespeel. Dingaka (1964) The Naked Prey (1965) Joe Bullet (1973) Pens en Pootjies (1974) Slavers (1978) The Wild Geese (1978) Zulu Dawn (1979) King Solomon's Treasure (1979) Game for Vultures (1979) The Gods Must Be Crazy (1980) Kill and Kill Again (1981) Tuxedo Warrior (1982) City of Blood (1983) Morenga (1985) King Solomon's Mines (1985) Jake Speed (1986) Act of Piracy (1990) American Ninja 4: The Annihilation(1990) A Reasonable Man (1999) Askari (2001) Doodsberig in The Times Doodsberig in The Guardian Ken Gampu in die Internet-rolprentdatabasis Filmografielys in die New York Times Rotten Tomatoes Geargiveer 25 Februarie 2005 op Wayback Machine Hierdie artikel is ’n saadjie.


Die Gevlekte valkvis (Cirrhitichthys aprinus) is 'n vis wat voorkom in die Indiese- en Stille Oseaan gebied, die ooskus van Afrika suidwaarts tot by die suide van KwaZulu-Natal. In Engels staan die vis bekend as die Paletail hawkfish. Die vis word tot 10 cm lank en sy lyf is wit met onreëlmatige klein tot groot, rooi tot bruin vlekke op. Die vlekke strek oor die hele lyf, tot by die dorsale vin. Die dorsale vin het 'n wit rand met donker kolle op die kieue deksel en die stertvin het geen kolle op nie. Hulle leef in aflandige koraal- en rotsriwwe in water wat 15 tot 50 m diep is. Die vis is 'n alleenloper maar kom ook soms in klein groepies bo koraal koppe of rots voor. Hulle vreet klein vissies en ongewerweldes. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 Cirrhitichthys aprinus by Fishbase.


Swaarwater (2H2O of D2O) is 'n vorm van water waarin die gebruiklike isotoop 1H (protium) vervang is deur die isotoop 2H wat deuterium genoem word. Swaarwater kan deur verskeie metodes vervaardig word. Die twee belangrikste prosesse is die ammoniak-waterstof-uitruiling en die water-waterstofsulfied-uitruiling (die GS-proses). In die GS-proses word 'n reeks van torings gebruik wat koud is aan die bo- en warm aan die onderkant. Water vloei van bo na onder en waterstofsulfiedgas beweeg van onder na bo. Daar is 'n reeks plate met gaatjies wat die vermenging van die twee stowwe verbeter. Gas of water wat verryk is met deuterium word by die eerstetraptoring afgetap by die naat tussen die koue en warm dele. Die proses word in die later trappe herhaal. Die produk in die laaste trap bevat ongeveer 30% deuterium en dit word gedistilleer tot 'n suiwerheid van 99,75% D2O. Die eienskappe van swaarwater wyk dalk meer van gewone water s'n af as wat gewoonlik by isotoopvervanging waargeneem word. Die groot isotoopeffekte kan deur verskeie effekte verklaar word: massa van 'n deuteron is twee keer groter as 'n proton s'n. die sterkte van 'n waterstofbinding is anders.


Sridevi Kapoor, gebore as Shree Amma Yanger (* 13 Augustus 1963, Sivakasi, Tamil Nadu; † 24 Februarie 2018 in Doebai, Verenigde Arabiese Emirate) was 'n Indiese aktrise. Sy was een van die mees suksesvolle akteurs van die Indiese filmwêreld van die jare tagtig. Sridevi het haar loopbaan al in haar kinderjare begin. Sy het rolle in plaaslike Suid-Indiese films gespeel voordat sy rolle van heldinne in Bollywoodfilms begin vertolk. In haar vroeë jare het sy 19 maal saam met Jeentendra gewerk. Enkele van haar grootste suksesse is Nagina, Mr. India, Chaalbaaz en Chandni, films wat spesiaal vir haar geskryf is. Die hoogtepunt van haar loopbaan het met die film Lamhe gekom, die film is deur Yash Chopra geregisseer. Sridevi was lid van die bestuur van die Asiatiese Akademie vir film en televisie. Die Indiese regering het haar met die Padma Shri bekroon. Op 2 Junie 1996 trou Sridevi met Boney Kapoor. Hulle het 2 dogters: Jhanvi en Khushi. Sy is op 24 Februarie 2018 in Doebai aan 'n hartstilstand oorlede. Julie (1975)


Valentinianus I, die Grote (Flavius Valentinianus) (3 Julie 321 – 17 November 375) was keiser van die Wes-Romeinse Ryk van 364 tot 375. In Valentinianus se tyd is die projek om die 6 400 km lang grense te versterk wat onder Diocletianus begin het amper voltooi. In die oostelike deel regeer Valens wat deur sy oudere broer Valentinianus aangestel is. Hy word self ná die dood van Jovianus deur die leër as keiser benoem. Die twee dele van die ryk begin onder hom en sy broer uit mekaar te groei. In die ooste is die Arianisme baie populêr en Valens bekeer hom tot hierdie vorm van Christendom. Valentinianus bly trou aan die eerste konsilie van Nicea, soos die meeste christene in die weste. Valentinianus kry veral te doen met invalle in Britannia en vanuit Germania aan die Ryn, wat in die boek de rebus bellicis beskryf word. Aan die noordelike grense probeer hy om Germaanse hoofde te gebruik om die situasie daar te verbeter. In 372 benoem hy byvoorbeeld Fraomarius as koning van die Bucinobantes. Later maak hy hom tibuun van 'n eenheid Alamanni en verplaas hom na Britannia om daar 'n krisis op te los.


Watersmeet is 'n dorp in Uthukela-distriksmunisipaliteit in KwaZulu-Natal, Suid-Afrika. "Hoofplek Watersmeet". Sensus 2011.


Kliprivier is 'n dorpie in die uThukela-distriksmunisipaliteit in die weste van KwaZulu-Natal, in Suid-Afrika. Lys van dorpe in Suid-Afrika "Hoofplek Kliprivier". Sensus 2011.


Anselmus (Aosta, 1033 – Kantelberg, 21 April 1109) was 'n Italiaans gebore filosoof, teoloog en Benediktynse monnik. Hy word die tweede Normandiese aartsbiskop van Kantelberg en verwerf onder meer bekendheid met sy sogenaamd ontologiese godsbewys. Hy word beskou as die grondlegger van die skolastiek. Pous Alexander VI verklaar Anselmus in 1494 heilig en in 1720 verklaar Pous Clemens XI hom as Kerkleeraar. Anselmus word rondom 1033 gebore in die buurt Aosta in die Koninkryk Arles (huidige hoofstad van die Noord-Italiaanse streek, Valle d'Aosta). Sy familie was verwant aan die Huis van Savoje) en was ryk. Sy ouers was beide van adellike afkoms. Hulle besit 'n aantal feudale eiendomme binne die Bourgondiese Ryk. Sy vader, Gundulf, was van geboorte 'n Lombard. Sy moeder was verwant aan Otto van Savoje. Toe hy vyftien jaar oud was wil Anselmus tot 'n klooster toetree. Sy vader steun dit nie en daarom weier die klooster hom toegang. Sy vader het 'n politieke en militêre loopbaan vir hom in gedagte. Hierdie teleurstelling dra by tot Anselmus se ontwikkeling van 'n psigosomatiese siekte.


Oberholzer is 'n dorp en boerderygemeenskap naby Carletonville aan die Wesrand in Gauteng, Suid-Afrika. Dit is ongeveer 85 km wes van Johannesburg geleë. "Hoofplek Oberholzer". Sensus 2011. Hierdie Gauteng-verwante artikel is slegs 'n saadjie. U kan ons wikipedia help deur dit uit te brei.


Namahadi is 'n township van Frankfort in die Noordoos-Vrystaat van Suid-Afrika. "Hoofplek Namahadi". Sensus 2011.


Die roepee, of meer spesifiek die Indiese roepee (simbool: ₹; ISO 4217-kode: INR) is die amptelike geldeenheid van die Republiek van Indië. Die uitreiking van die geldeenheid word deur die Reserwebank van Indië beheer. Dit is genoem na die silwer muntstuk, rupiya, die eerste keer uitgereik deur Sultan Sher Shah Suri in die 16de eeu en later voortgesit deur die Mogolryk. In Hindi staan die roepee bekend as भारतीय रुपया en in Engels as Indian rupee. Die moderne roepee is teoreties onderverdeel in 100 paise (enkelvoud paisa), maar vanaf 2011 is slegs 50-paise-munte 'n wettige betaalmiddel. Banknote in sirkulasie verskyn in denominasies van ₹5 , ₹10, ₹20, ₹50, ₹100, ₹500 en ₹1000. Rupeemunte is beskikbaar in denominasies van ₹1, ₹2, ₹5, ₹10. Die Indiese rupeesimbool ₹ (amptelik in 2010 aangeneem, is afgelei van die Devanagari konsonant "र" (ra). Die eerste reeks munte met die roepeesimbool is op 8 Julie 2011 uitgereik. Die Reserwebank bestuur die geldeenheid in Indië en ontleen sy rol in valutabestuur op grond van die Reserwebank van Indiëwet, 1934.


Rocco Cartorzina de Villiers (Paarl, Kaapkolonie, 27 Februarie 1838 – Paarl, 21 Mei 1902) was ’n Kaapse komponis. Tydens sy kinderjare was daar nog geen hoërskole in die Paarl nie, maar hy het 'n deeglike opvoeding ontvang van die onderwyser P. J. du Toit. Vroeg reeds het sy musikale talent voor die dag gekom en dit is ontwikkel deur prof. J.S. de Villiers. In 1861 is hy getroud met Maria Louw, en die volgende jaar is hy na Caledon om daar as orrelis op te tree. Hier het hy ook 'n handelaarsbesigheid gehad; daarom het hy die meeste van sy komposisies en musikale skryfwerk gedurende die nag gedoen. Tydens 'n vakansie aan Mosselrivierstrand het hy sy later bekendgeworde koraalboek geskryf. Rocco de Villiers was baie belese en kon Duits en Frans vloeiend praat. Drie keer het hy 'n besoek aan Europa gebring. Nadat hy 22 jaar op Caledon deurgebring het, het hy in 1883 na die Paarl teruggekeer. Hier was hy orrelis van die Paarl-gemeente, en gedurende die week het hy musieklesse gegee. Daarby het hy ook 'n handelaarsbesigheid in musiekinstrumente gehad.


Teahupoo of Teahupoʻo is ’n dorp aan die suidweskus van die eiland Tahiti, Frans-Polinesië, in die suidelike Stille Oseaan. Dit is bekend vir sy groot, gevaarlike branders wat 2 tot 3 meter hoog kan word – en soms tot 7 meter hoog. Die jaarlikse Billabong Pro-branderrykompetisie word hier gehou wat deel is van die wêreldbranderrykampioenskap. Die lyfplankryers Mike Stewart en Ben Severson was in 1986 die eerste mense wat Teahupoo gery het. Dit het gou ’n gewilde terrein geword onder avontuurlustige lyfplankryers. Min professionele branderplankryers het Teahupoo in die vroeë 1990's gery – dit was eers in 1998, by die Gotcha Tahiti Pro, dat Teahupoo algemeen erken is as die plek met die grootste branders ter wêreld. Op 17 Augustus 2000 was Laird Hamilton die mens wat die "grootste brander" ooit gery het. In 2003 het wyle Malik Joyeux een van die grootste branders gery. Teahupoo is ’n reef break. Die branders breek meestal links, maar daar is ook regsbrekers waarvoor ryers versigtig moet wees. Dit word algemeen beskou as noodsaaklike branders om aan te durf vir adrenalienvrate.


Hierdie artikel handel oor die voormalige privaat botaniese tuin in Kaapstad. Vir die stad in Duitsland, sien Ludwigsburg, Duitsland. Ludwigsburg was in die eerste helfte van die 19de eeu 'n wêreldbekende privaat botaniese tuin in Kaapstad. Carl Ferdinand Heinrich Ludwig (* Duitsland, 1784 – † Rondebosch, 1847), later bekend as baron Carl von Ludwig, was 'n apteker, sakeman, wetenskaplike, plantkundige, tuinboukundige en versamelaar. Hy versamel byna alle flora en fauna wat in die buiteland onbekend was: inheemse plante, sade, insekte, voëls, reptiele, soogdiere, skulpe, minerale en klippe. En hy het meer as 1 600 spesies uit Europa, die Amerikas en Australië ingevoer: bome, struike, bolle, vrugtebome, allerlei groentesoorte en ander landbougewasse. Ook is die eerste jakaranda deur hom hier geplant en waarskynlik ook allerhande plante wat hier mettertyd indringerplante geword het. Einde 1829 het hy drie acre grond in Kloofstraat in Tamboerskloof (Kaapstad) gekoop en met die hulp agtereenvolgens van F.E. Leibold, James Bowie en Thomas Draper tot 'n botaniese tuin bekend as Ludwigsburg ontwikkel.


Adrian Sutil (gebore 11 Januarie 1983 in Starnberg) is 'n gewese Formule Eenrenjaer van Duitsland. Hierdie artikel is ’n saadjie. Voel vry om Wikipedia te help deur dit uit te brei.


Beri-beri is 'n siektetoestand. Dit is veelvuldige senu-ontsteking, ook bekend as polineutris of hartversaking, as gevolg van 'n ernstige gebrek aan tiamien (Vitamien B1). Uitgehongerdes, strawwe alkoholiste en suigelinge van uitgehongerde moeders is vatbaar vir die siekte. Hierdie artikel is ’n saadjie. Voel vry om Wikipedia te help deur dit uit te brei.


Roelof Sarel Uytenbogaardt (Kaapstad, 23 Junie 1933 – 22 Junie 1998) was ’n Suid-Afrikaanse argitek. Nadat hy in 1950 aan die Hoërskool Voortrekker in Kenilworth, Kaapstad, gematrikuleer het, ontvang hy sy voorgraadse opleiding in argitektuur aan die Universiteit van Kaapstad. In 1957 is die Koninklike Instituut van Argitekte (Riba) se beurs vir verdere studie in Rome aan hom toegeken. Ná twee jaar in Italië se hoofstad, het hy onder Louis Kahn en David Crane aan die Universiteit van Pennsilvanië studeer en opgetree as besoekende dosent aan verskeie Amerikaanse argitektuurskole, onder meer aan die Harvard-universiteit, die Massachusetts Institute of Technology en ander universiteite. Van 1961 tot '63 was hy die hoofbeplanningsontwerper van die Boston Redevelopment Authority. Nadat hy in 1963 na Kaapstad teruggekeer het om sy eie praktyk op te rig, het hy in 1967 by die UK se fakulteit van argitektuur aangesluit en in 1970 is hy bevorder tot professor in stads-en-streekbeplanning. Hierna het hy ’n ateljee by sy huis gehad. In 1985 het hy ’n vennootskap met Norbert Rozendal betree en later met Ian Macaskill.


Die Universidad de La Laguna (Universiteit van La Laguna; algemeen na verwys as ULL) is ’n multikampus en openbare navorsingsuniversiteit in San Cristóbal de La Laguna (Tenerife, Spanje). Dit is in 1927 gestig en is die eerste universiteit wat in die Kanariese Eilande opgerig is. Tans is meer as 23 000 studente ingeskryf, en is die universiteit in ses kampusse verdeel: Sentraal, Anchieta, Guajara, Ofra, Santa Cruz en Suidkampus in Adeje. In 2015 het die Universiteit van La Laguna vir 'n plasing as een van die top 500 universiteite ter wêreld ingeskryf via die Instituut van Onderwys van Sjanghai (China). Dit is die enigste manier vir dié twee openbare universiteite in die Kanariese Eilande om so ’n eer toe te val. Die Universiteit van Leiden (Nederland) se Sentrum vir Wetenskap en Tegnologie het die Leiden-posisie aan die Universiteit van La Laguna toegeken as die eerste Spaanse universiteit waarmee die Universiteit van Leiden wetenskaplike bande gesmee het. In 2016 is die Universiteit van La Laguna as die tweede beste Spaanse universiteit met betrekking tot die Geesteswetenskappe aangewys, aldus ’n opname deur die Everis Foundation.


Niel van Tonder is ’n Afrikaanse digter. Daniël Jacobus (Niel) van Tonder is op 28 Februarie 1942 in die Paarl gebore. Sy vader is Dirk la Grange van Tonder, reisende inspekteur van kolleges in die Kaap en oorspronklik van die plaas Muiskraal naby Ladismith en Riversdal in die Kaapprovinsie. Sy moeder is ’n nooi Van Vuuren,  oorspronklik van Potchefstroom in die Wes-Transvaal. In Kaapstad matrikuleer hy in 1959 aan die Hoërskool J.G. Meiring. Sy vrywillige militêre opleiding ondergaan hy die jaar daarna by die Lugmaggimnasium Valhalla in Pretoria. Hy studeer vanaf 1961 verder aan die Universiteit van Stellenbosch, waar hy die B.A.-graad, die B.A. Honneurs-graad en ’n Senior Onderwysdiploma verwerf. Hier is hy ook lid van D.J. Opperman se Letterkundige Laboratorium. Nadat hy vir ’n jaar lank aan ’n uitgewersfirma verbonde is, waar hy boeke vir publikasie goed- of afkeur, word hy ’n lektor aan die Universiteit van Durban-Westville in Durban.


Simba is 'n klein voorstad van Johannesburg, Suid-Afrika. Dit is in Johannesburg se E-streek geleë. Die woongebied bestaan slegs uit 'n aantal hoë woonstelblokke en vier kruisstrate (sien GOOGLE maps) "Subplek Simba". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Die Masai is ’n Nilotiese etniese groep wat in Suid-Kenia en Noord-Tanzanië voorkom. Hulle is van die bekendste plaaslike bevolkings omdat hulle naby die Groot Mere van Afrika woon, asook danksy hul besonderse gebruike en kleredrag. Hulle praat Masai (ɔl Maa), ’n lid van die Nilo-Sahariese taalfamilie. Hulle kry ook onderrig in die amptelike tale van Kenia en Tanzanië, Swahili en Engels. Die bevolking in Kenia was in die 2009-sensus sowat 841 622, in vergelyking met 377 089 in die 1989-sensus. Die Tanzaniese en die Keniaanse regering het programme ingestel om die Masai se tradisoneel semi-nomadiese leefstyl te ontmoedig, maar die groep verkies hul eeue oue gebruike. Die wêreldwye welsynorganisasie Oxfam het onlangs beweer die Masai se leefstyl moet aangemoedig word as ’n antwoord op klimaatsverandering vanweë hul vermoë om kos in woestyne en struikvelde te vervaardig. Baie Masai-stamme verwelkom besoekers aan hul dorpies sodat hulle hul kultuur, gebruike en leefstyl kan ervaar. Die Masai praat ’n Nilo-Sahariese taal. Hulle woon in die gebied om die Groot Mere van Afrika nadat hulle via Suid-Soedan daarheen getrek het.


Marshalltown is 'n voorstad van Johannesburg, Suid-Afrika. Dit is in Johannesburg se F-streek geleë. "Subplek Marshalltown". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


'n Koeplet is metriese verspaar in poësie. 'n Koeplet bestaan gewoonlik uit twee reëls wat rym en dieselfde digmaat het. Koeplette kan geslote of oop wees. By 'n geslote koeplet is daar 'n pouse aan die einde van albei reëls, en by 'n oop koeplet word die betekenis van die eerste reël in die volgende voortgesit. Die woord "koeplet" kom van die Franse woord wat "twee ysters wat aan mekaar geskarnier is" beteken. Die term is aanvanklik in Sir. P. Sidney se Arcadia in 1590 gebruik om opeenvolgende versreëls te beskryf: "In singing some short coplets, whereto the one halfe beginning, the other halfe should answere." (Sommige kort koeplette, waarvan die een helfte die begin, en die tweede helfte die antwoord is." Alhoewel koeplette tradisioneel rym, is dit nie altyd die geval nie. Koeplette in jambiese pentameter word heroïese koeplette genoem. John Dryden (16–17e eeu) en Alexander Pope (18e eeu) was albei bekend vir hulle gebruik van heroïese koeplette. Die Poëtiese epigram word ook in koepletvorm geskryf. Koeplette kan ook as deel van meer komplekse rymskemas, byvoorbeeld sonnette, verskyn.


Die 47ste jaarlikse Cannes-rolprentfees is van 12-23 Mei 1994 gehou. Die Amerikaanse akteur en regisseur Clint Eastwood was die voorsitter van die jurie en die Franse aktrise, sangeres en regisseur Jeanne Moreau het die opening- en die afsluitingseremonie aangebied. Altesaam 52 rolprente en kortfilms is vir mededinging gekies. Die Amerikaanse rolprent Pulp Fiction van die regisseur Quentin Tarantino het die Palme d'Or gewen. Die fees is geopen met Joel Coen se The Hudsucker Proxy en afgesluit met Serial Mom van John Waters. "Cannes' conclusion gives Eastwood a break, American filmmakers accolades" (in Engels). Geargiveer vanaf die oorspronklike op 29 November 2017. Besoek op 10 Desember 2013. Turan, Kenneth (24 Mei 1994). "Surprise Pick: 'Pulp Fiction' : Cannes report: Quentin Tarantino's film is the third movie about the underbelly of American life to win the Palme d'Or in the last six years". Los Angeles Times. Besoek op 10 Desember 2013. Maslin, Janet (23 September 1994). "Film Festival Review: Pulp Fiction; Quentin Tarantino's Wild Ride On Life's Dangerous Road". The New York Times.


Die Fieseler Fi 156 was 'n patrollievliegtuig wat gebruik is vir koördinering deur die Luftwaffe tydens die Tweede Wêreldoorlog. Die C-5 model kon ook bomme dra. Dit was soortgelyk aan die Westland Lysander met 'n kort opstyg en landing vermoë. Die vliegtuig het die naam Storch (ooievaar) gehad. 'n Kenmerk van die vliegtuig is dat die vlerke kon terugvou tot teen die romp. Bombers 1939–1945 Kenneth Munson, Bounty Books 2012 ISBN 978-0-7537-2172-8


Johan Botha kan na een van die volgende verwys: Johan Botha, Suid-Afrikaanse akteur Johan Botha (* 1982), Suid-Afrikaanse krieketspeler Johan Botha (1965–2016), Suid-Afrikaanse tenoor Johann Botha


Die Woordfees word jaarliks deur die Universiteit Stellenbosch aangebied. Die eerste van hierdie feeste het op 17 Maart 2000 in en om die HB Thom-gebou in Stellenbosch plaasgevind. Prof Dorethea van Zyl het 15 jaar lank aan die stuur van sake gestaan en in 2015 het die dramaturg Saartjie Botha as feesdirekteur by haar oorgeneem. Amptelike webtuiste Hierdie artikel is ’n saadjie. Voel vry om Wikipedia te help deur dit uit te brei.


Hierdie naam is volgens die Oos-Slawiese gebruik; die patroniem is Aleksandrowitsj en die van is Romanof. Groothertog Sergei Aleksandrowitsj (Russies: Сергей Александрович; 11 Mei [O.S. 29 April] 1857 – 17 Februarie [O.S. 4 Februarie] 1905) was die vyfde oudste seun en sewende oudste kind van keiser Aleksander II van Rusland. Hy was ’n invloedryke figuur tydens die bewind van sy broer keiser Aleksander III en sy broerskind keiser Nikolaas II, wat ook sy swaer was deur Sergei se huwelik met Elisabeth, die suster van keiserin Aleksandra. Vanweë die groothertog se opvoeding het hy baie belanggestel in die kuns en kultuur. Nes die ander manlike lede van die Huis van Romanof het hy ’n militêre loopbaan gevolg. In 1882 het sy broer Aleksander III hom aangestel as bevelvoerder van die 1ste Bataljon Preobrazjenski-lyfwagregiment, ’n pos wat hy tot in 1891 beklee het. In 1889 is hy bevorder to die rang van generaal-majoor. Hy is in 1884 getroud met prinses Elisabeth van Hesse-Darmstadt, ’n kleindogter van koningin Victoria.


Jan Fourie is skrywer van verskeie boeke oor die omgewing van Gansbaai en Dangerpoint. Hy is getroud met die skrywer en dramaturg S.D. (Sophie) Fourie. Jan Fourie is vir meer as dertig jaar onderwyser op Gansbaai en woon op Omaheke op Franskraal. Hy is getroud met S.D. Fourie, wat as dramaturg verskeie pryse vir haar hoorspele wen, onder andere die jaarlikse Radio Sonder Grense radiodramakompetisie in 2008. Die egpaar het twee seuns en ’n dogter. Gesamentlik stig en bedryf hulle die private Strandveld Museum op die hange van die see by Franskraalstrand, waar onder andere die grootste versameling artefakte van die legendariese skip HMS Birkenhead aangetref kan word. Hierdie is een van die interessantste Suid-Afrikaanse skeepswrakke en is wêreldwyd bekend omdat die stranding daarvan in 1862 die reël neergelê het van “vrouens en kinders eerste”. Saam met sy vrou bied hulle ook toere van die omgewing aan. “Wisselstrale oor die Strandveld” se tema is die kus rondom Dangerpoint, met die titel wat verwys na die vuurtoring se flitsende ligte. Die boek word uitgegee met die honderdjarige bestaan van die vuurtoring en bevat agtien vertellings van die seedramas, die natuurfratse en die mense van die kontrei.


Johan Geldenhuys is ’n digter en taalpraktisyn, wat onder andere vele sakewoordeboeke saamstel. Johan Diederik Ungerer Geldenhuys is op 6 Augustus 1947 in Johannesburg gebore. Hy matrikuleer met sewe onderskeidings aan die Hoër Seunskool Helpmekaar. Hierna verwerf hy in 1971 ’n M.A.-graad in Engels aan die Randse Afrikaanse Universiteit met ’n verhandeling oor “The development of W.B. Yeats towards 'intellectual synthesis: a study of his use of symbols and sources”. As onderwyser gee hy klas in Engels, Latyn en Afrikaans en sedert 1979 is hy Hoof van Taaldienste vir die Nedcor-Groep. Hy is ’n lid van die Suid-Afrikaanse Akademie vir Wetenskap en Kuns. In 1973 is hy met Sonnette Cecilia Briel getroud en hulle het twee kinders, ’n seun en ’n dogter. By geleentheid skryf hy Afrikaanse gedigte wat onder andere in Standpunte gepubliseer word. In Afrikaans vertaal en verwerk hy “Sonnette van Shakespeare” in Afrikaans. Hierdie uiters moeilike taak verrig hy met bedrewenheid, veral aangesien hy die gedigte in Afrikaans vertolk eerder as letterlik vertaal en daardeur ’n eie stempel en ’n plaaslike idioom en gees daarop afdruk.


Samkelo Bunu (1972–2004) was ’n Suid-Afrikaanse ets- en tekenkunstenaar en maker van afdrukke. Hy het veral met die intaglio-afdrukkuns kleurvolle etse gemaak waarvan die delikate detail beïndruk het. Hy het verskeie belangrike toekennings oor sy kort loopbaan ontvang. Buno is in 1972 in Butterworth gebore en aan die Michaelis-kunsskool in Kaapstad opgelei. Hy het in 1992 aan 'n studente-uitstalling by die Australiese Nasionale Universiteit deelgeneem. In 1996 is hy met Volkskas se L'Atelier-merieteprys bekroon. Sy intaglio-werk word in Philippa Hobbs en Elizabeth Rankin se seminale publikasie, Printmaking in a transforming South Africa, beskryf. HAT Taal-en-feitegids, Pearson, Desember 2013, ISBN 978-1-77578-243-8


Walter Rubusana (1858–1936) was 'n pastoor en 'n Suid-Afrikaanse politikus, 'n stigterslid van die ANC (destyds die South African Native National Congress) in 1912 en die eerste swart man om op die Kaapse Provinsiale Raad te dien (1910–1914). Mpilo Walter Benson Rubusana is op 21 Februarie 1858 in Mnandi in die distrik Somerset-Oos in die destydse Kaapkolonie gebore. Sy pa was 'n senior raadslid (umphakathi) vir die Xhosa hoofman Sandile ka Ngqika. Dit was 'n tyd van militêre nederlae en ekonomiese vernietiging van die Xhosa-koninkryk wat met die Kaapse grensoorloë saamgeval het. Hy is in Lovedale deur die Glasgow Sendinggenootskap as 'n onderwyser en daarna as 'n teoloog opgelei. In 1880 vertrek Rubusana na Peelton-sendingstasie, waar hy as onderwyser en assistent-pastoor werk. In 1883 trou hy met sy eerste vrou, Deena Nzanzana, by wie hy vyf dogters en 'n seun gehad het. Hy word in 1884 as 'n pastoor van die Kongregasionalistiese Kerk georden en is na Oos-Londen verplaas, waar hy die res van sy lewe gewoon het.


Placozoa is ’n basale vorm van ongewerweldes. Hulle het die eenvoudigste struktuur van alle nieparasitiese veelsellige diere. Gewoonlik word net een spesie, Trichoplax adhaerens, erken, hoewel daar genoeg genetiese diversiteit is dat daar moontlik verskeie morfologies eenderse spesies kan wees. Placozoa is in 1883 die eerste keer ontdek deur die Duitse dierkundige Franz Eilhard Schulze (1840-1921) en sedert die 1970's meer stelselmatig ontleed deur die Duitse protodierkundige, Karl Gottlieb Grell, maar ’n algemene naam bestaan nog nie vir die takson nie; die wetenskaplike naam beteken letterlik "plat diere". Trichoplax is ’n klein, plat organisme van sowat 1 mm breed. Nes ’n Amoeba het dit geen reëlmatige buitelyn nie, hoewel die onderste oppervlak min of meer gewelf is en die boonste oppervlak altyd plat. Die liggaam bestaan uit ’n laag eenvoudige epiteel (dekweefsel) wat ’n los plaat selle omring. Die epiteelselle het flagella (sweephaartjies), wat die dier gebruik om oor die seebodem te kruip. Die onderste oppervlak neem klein stukkies organiese materiaal op wat die diertjie eet.


Ruimtevaardergroep 2 was die tweede groep van nege ruimtevaarders wat deur Nasa gekies is. Die groep is bekendgestel op 17 September 1962. Die groep is gekies om die Mercury Sewe te vergroot nadat die Gemini-program aangekondig is en wat sou lei tot die Apollo-program. Die eerste sewe is gekies om die meer eenvoudiger take van wentelbaanvlugte te bemeester terwyl die nuwe uitdagings van om ruimtevaartuie te dok en maanlandings kandidate vereis het wat oor ingenieursgrade beskik (vier van die nuwe nege) sowel as toetsvlieënier ondervinding. Twee van die nuwe groep was kanididate vir die oorspronklike groep maar is weens mediese redes afgekeur. Hierdie groep was ook die eerste wat burgerlike toetsvlieëniers aanvaar het; Neil Armstrong het die X-15 vir Nasa getoets en Elliot See het vir General Electric gevlieg. Die nege is: Neil Armstrong Frank Borman Pete Conrad Jim Lovell James McDivitt Thomas P. Stafford Elliot M. See jr. Edward Higgins White John W. Young Elliot See is vier maande voor sy missie gelanseer sou word in 'n vliegongeluk dood. Hierdie artikel is ’n saadjie. Voel vry om Wikipedia te help deur dit uit te brei.


'n Das is 'n lang stuk lap wat vir dekoratiewe doeleindes om die nek gedra word. Dit rus onder die hempkraag en word aan die keel geknoop. Variante sluit in die ascotdas, strikdas, bolodas, ritsdas, krawat en aanknipdas. Die moderne strop, ascot, en strikdas is afstammelinge van die krawat. Nekbande is oor die algemeen slegs van een grootte, maar dit mag beskikbaar wees in 'n langer lengte. In sommige kulture sal mans en seuns dasse dra as deel van gereelde kantoorklere of formele drag. Sommige vroue dra dit ook, maar nie so dikwels as mans nie. Dasse kan ook gedra word as deel van 'n uniform (bv. weermag, skool en kelners), terwyl sommige kies om dit as alledaagse kleredrag te dra. Dasse word tradisioneel gedra met die boonste hempknoop vasgemaak, en die das word geknoop om tussen die kraagpunte te rus. Onder jonger mans is dasse soms 'n toevallige item, losweg vasgemaak om die nek, met die bo-hempknoop oop gelaat. 1. Wikiwoordeboek het 'n inskrywing vir das. Hierdie artikel is ’n saadjie.


Broer verwys na die manlike kind met betrekking tot ander kinders van dieselfde ouers. Dit kan ook losweg gebruik word om na 'n hegte vriend te verwys. Daarnaas is Broer of Broër ook 'n ou Duitse manlike voornaam en van. Bekende naamdraers: Hendrik Broer (* 1950), Nederlandse wiskundige Hilde Broër (1904–1987), Duitse beeldhouer en skilder Ingo Broer (* 1943), Duitse teoloog en eksegeet Sien ook: Bröer Wikiwoordeboek het 'n inskrywing vir broer.


Sydenham is 'n ou gevestigde voorstad van Durban in KwaZulu-Natal. "Subplek Sydenham". Sensus 2001. Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


Duncan I (volle naam: Donnchad mac Crinain, Skots-Gaelies: Donnchadh mac Crìonain; omstreeks 1001 – 14 Augustus 1040), met die bynaam An t-Ilgarach, "die Sieke", was van 1034 tot 1040 koning van Skotland (toe Alba). Die karakter met dieselfde naam in William Shakespeare se toneelstuk Macbeth is op hom geskoei. Duncan was die seun van Crínán, die leke-ab van Dunkeld, en Bethóc, dogter van koning Malcolm II. Anders as die bejaarde koning Duncan van Shakespeare se toneelstuk, was die regte Duncan I ’n jong man. Hy het sy ma se pa, Malcolm, ná dié se dood op 25 November 1034 opgevolg, blykbaar sonder enige teenstand – wat beteken hy was dalk Malcolm se erkende erfgenaam. Een weergawe van die Kronieke van die Konings van Alba dui "Suthen" aan as sy vrou. Wie ook al sy vrou was, Duncan het minstens twee seuns gehad. Die oudste, Malcolm III, was van 1058 tot 1093 koning en die jongste, Donald III, daarna. Máel Muire, Graaf van Atholl, was moontlik ’n derde seun van Duncan, maar dit is onseker.


Corfu of Korfoe (Grieks: Κέρκυρα, Kerkura/Kerkira/Kerkyra, [ˈcercira], Latyns: Corcyra; Italiaans: Corfù) is ’n eiland in die Ioniese See noordwes van Griekeland en suidwes van Albanië. Die eiland het 'n oppervlakte van 1 540 km² en 'n bevolking van 102 071 (2011), van wie ongeveer 'n derde in die gelyknamige hoofstad woon. Die gelyknamige departement omvat die eiland Corfu en enkele ander eilande. Corfu is ’n gewilde toeristebestemming. In antieke tye was Corfu 'n kolone van Korinthe. Hierdie kolonie was een van die oorsake vir die begin van die Peloponnesiese oorlog. Later het die eiland deel van die Romeinse Ryk geword. Dit was ook op 'n tyd deel van die Bisantynse Ryk gewees. Die eiland is deur baie lande beheer. In die dertiende eeu het die Venesiërs beheer oor die eiland geneem en dit tot 1797 regeer. Gedurende hierdie tyd het die Ottomane die eiland twee keer aangeval (in 1537 en weer in 1716). Onder Napoleon Bonaparte se bewind het die Franse die eiland oorgeneem. Hulle het egter beheer in 1799 aan die Russe en Turke verloor.


'n Karboksielsuur is 'n organiese verbinding wat die karboksielfunksionele groep (COOH) bevat. Die bekendste karboksielsure is asynsuur (etanoësuur; R=CH3-) en mieresuur (metanoësuur; R= H-). Mieresuur is ook die eenvoudigste karboksielsuur. Dit bevat mos net een koolstofatoom. Die proton van die -COOH-groep het sure eienskappe. Asyn is hoofsaaklik 'n oplossing van asynsuur in water, waarin 'n suur-basis-ewewig optree: C H 3 C O O H + H 2 O ⇋ C H 3 C O O − + H 3 O + {\displaystyle CH_{3}COOH+H_{2}O\leftrightharpoons CH_{3}COO^{-}+H_{3}O^{+}} Die negatiewe lading op die asetaat-ioon C H 3 C O O − {\displaystyle CH_{3}COO^{-}} is oor die drie atome van die O-C-O-groep gedelokaliseer en dit stabiliseer hierdie ioon en verlaag sy basisiteit. Dieselfde organiese molekuul kan meer as een karboksielsuurgroep bevat. Die eenvoudigste dikarboksielsuur is oksaalsuur.


Die Arado Ar 196 was 'n eenmotorige Duitse vlottervliegtuig wat op slagskepe gelaai kon word en het ook bomme onder sy vlerke gedra. Die vliegtuig was deel van die Bismarck, Gneisenau, Admiral Graf Spee, Lützow, Scharnhorst en Scheer se bewapening. Munson, Kenneth: Bombers 1939–1945. Bounty Books. 2012. ISBN 978-0-7537-2172-8


Die Handley Page Hampden was 'n tweemotorige bomwerper hoofsaaklik gebruik deur die Britse Lugmag tydens die Tweede Wêreldoorlog. Tesame met die Vickers Wellington en die Armstrong Whitworth Whitley was dit die enigste tweemotorige bomwerpers waaroor die Britse Lugmag beskik het toe die oorlog op 9 September 1939 uitgebreek het. Hierdie drie bomwerpers het die Britse bomaanvalle gedra totdat die eerste van die viermotorige bomwerpers, die Short Stirling, eers in 1941 beskikbaar geraak het. Munson, Kenneth: Bombers 1939–1945. Bounty Books. 2012. ISBN 978-0-7537-2172-8


Willem Pienaar (1892–1970) was ’n Afrikaanse joernalis, akteur en dramaturg. Hy was getroud met Helen Martins, die kunstenaar van die Uilhuis op Nieu-Bethesda. Later emigreer hy na Engeland, waar hy sy van verander na Pinard en na ’n onsuksesvolle poging as politikus hom op die akademie toespits. Hy behaal sy doktorsgraad en word professor in sielkunde aan die Universiteit van Boston in die Amerikaanse deelstaat Massachusetts. Willem Johannes Pienaar is in 1892 gebore en word groot op Nieu-Bethesda as een van vier kinders van Willem Johannes Pienaar en Hester Catharina van Aswegen. Hy het ’n broer (Jan Gerhardus – gebore 1894) en twee susters (Jacomina Susanna – 1886 en Hester Catharina – 1901). Hy bekwaam hom as onderwyser en hou onder andere op Volksrust skool. Op 7 Januarie 1920 trou hy met sy mede-onderwyser Helen Martins, ook oorspronklik van Nieu-Bethesda. Sy word later bekend as die eksentrieke kunstenares van die wêreldbekende Uilhuis in Nieu-Bethesda, wat die tema is van verskeie publikasies, insluitende Athol Fugard se drama “The Road to Mecca”.


Mayfair-Wes is 'n voorstad van Johannesburg, Suid-Afrika. Dit is in Johannesburg se F-streek geleë. Die voorstad is 5,6 km wes van die stadsaal geleë. Dis uitgelê op die plase Langlaagte in die suide en Middelfontein in die noorde. Highstraat skei dit in die noorde van Brixton, Bellonaweg en Nestorstraat in die ooste van Mayfair, die spoorlyn na Krugersdorp en Albertina Sisuluweg in die suide van Homestead Park en Mercurystraat in die weste van Crosby. Mayfair-Wes is 'n voormalige blanke groepsgebied en het vroeër 'n groot Afrikaanse gemeenskap gehad. Die kerkgebou van die destydse NG gemeente Johannesburg-Wes op die hoek van Indra- en St. Albanlaan is nou 'n Moslemskool, terwyl die Hervormde gemeente Brixton se kerkgebou op die hoek van Bellonaweg en Dianastraat in 'n Hindoetempel omskep is. Die naaste Gereformeerde kerk was Johannesburg-Mayfair se kerkgebou in Sesde Laan, Mayfair, enkele meter vanaf die grens tussen Mayfair en Mayfair-Wes. Dié kerkgebou het die gemeente gehuisves tot 1986, toe dit saamgesmelt het met Johannesburg-Oos en Johannesburg-Sentraal as die Gereformeerde kerk Johannesburg (herstig).


Bogalatladi is 'n nedersetting in die Fetakgomo Tubatse Plaaslike Munisipaliteit, Sekhukhune in die Limpopoprovinsie van Suid-Afrika. "Hoofplek Bogalatladi". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Die Caryophyllales is 'n orde van blomplante (eudikotiele). Die orde bevat talle vetplante en een van die onderskeidende kenmerke is dat hulle betalaïene besit. Dit is pigmente wat na die genus Beta genoem is en die wortel van die beet sy kenmerkende kleur verleen. Hulle het dikwels aanpassings aan ekstreme omstandighede soos droë gebiede, grond wat alkalies is of baie sout of min voedingstowwe bevat. Talle Caryophyllales is CAM-plante of C4- pleks van C3-plante en sommiges is selfs karnivoor. Hierdie aanpassings het waarskynlik meer as een keer ontstaan. Families wat tot hierdie orde behoort is: Aizoaceae Amaranthaceae Anacampserotaceae Cactaceae Caryophyllaceae Limeaceae Nyctaginaceae Plumbaginaceae Polygonaceae Portulacaceae Tamaricaceae "kennesaw.edu" (in Engels). Geargiveer vanaf die oorspronklike op 13 Junie 2019. Besoek op 10 Augustus 2017. "tolweb" (in Engels). Geargiveer vanaf die oorspronklike op 30 November 2019.


Die Universiteit van Auckland (Māori: Te Whare Wānanga o Tāmaki Makaurau; Engels: University of Auckland) is die grootste universiteit in Nieu-Seeland, geleë in die land se grootste stad, Auckland. Dit is die hoogsgegradeerde universiteit in die land, wat 81ste in die wêreldwye ranglys van universiteite (2016/17) gelys is. http://www.topuniversities.com/university-rankings/world-university-rankings/2016 A Complete Guide To Heraldry by A.C. Fox-Davies 1909. University of Auckland University of Auckland Act 1961 Hierdie artikel is ’n saadjie. Voel vry om Wikipedia te help deur dit uit te brei.